ส่วนที่ 2

การจัดการและการกำกับดูแลกิจการ

  -----------------------------------------------------------------------
  7 ข้อมูลหลักทรัพย์และผู้ถือหุ้น

  -----------------------------------------------------------------------

จำนวนทุนจดทะเบียนและทุนชำระแล้ว 

 บริษัทมีทุนจดทะเบียน 1,000 ล้านบาท เรียกชำระแล้ว 1,000 ล้านบาท เป็นหุ้นสามัญ 1,000,000,000 หุ้น

มูลค่าหุ้นละ 1 บาท และได้จดทะเบียนในตลาดหลักทรัพย์แห่งประเทศไทย เมื่อวันที่ 22 กุมภาพันธ์
2534

7.2 ผู้ถือหุ้น

รายชื่อผู้ถือหุ้นใหญ่ ณ วันจดทะเบียนเพิ่มทุน (วันที่ 21 มิถุนายน 2556)

+---+----------------------------------------+------------+------------+
|   |                                        | จำนวนหุ้นที่ถือ | คิดเป็นร้อยละ |
+---+----------------------------------------+------------+------------+
| 1 | กลุ่มสิมะกุลธร*                            | 5          | 50.175     |
|   |                                        | 01,754,901 |            |
|   | บริษัท สิมะกุลธรโฮลดิ้ง จำกัด¹                |            | 32.015     |
|   |                                        | 3          |            |
|   | นายสุชน สิมะกุลธร                         | 20,148,844 | 2.526      |
|   |                                        |            |            |
|   | นายสุเมธ สิมะกุลธร                        | 25,259,552 | 2.525      |
|   |                                        |            |            |
|   | นายสุรพร สิมะกุลธร                        | 25,245,940 | 2.525      |
|   |                                        |            |            |
|   | นายอานนท์ สิมะกุลธร                       | 25,245,941 | 2.525      |
|   |                                        |            |            |
|   |   บุตรและบุตรีของบุคคลข้างต้นรวมจำนวน 16 คน  | 25,245,941 | 8.061      |
|   |                                        |            |            |
|   |                                        | 80,608,683 |            |
+---+----------------------------------------+------------+------------+
| 2 | Heatcraft Australia Pty. Ltd.          | 76,770,588 | 7.667      |
+---+----------------------------------------+------------+------------+
| 3 | เรืออากาศโทศุภกร จันทศาศวัต                | 50,180,036 | 5.018      |
+---+----------------------------------------+------------+------------+
| 4 | นางสาวศศิ อิงคนันท์                        | 46,322,448 | 4.632      |
+---+----------------------------------------+------------+------------+
| 5 | นางสาวสายสมร สุริยะเทพ                   | 45,467,912 | 4.547      |
+---+----------------------------------------+------------+------------+
| 6 | นางสาวพจนีย์ เข็มอำนาจ                    | 42,212,064 | 4.221      |
+---+----------------------------------------+------------+------------+
| 7 | นางสาวอุไร เข็มอำนาจ                     | 41,746,233 | 4.175      |
+---+----------------------------------------+------------+------------+
| 8 | นางสาวกัลป์ปภัส พานพิชย์ทวี                  | 38,765,358 | 3.877      |
+---+----------------------------------------+------------+------------+
| 9 | นางสุพัตรา คำเถียร                        | 16,629,085 | 1.663      |
+---+----------------------------------------+------------+------------+
| 1 | นางเบญจมาศ ภู่ให้ผล                       | 11,215,728 | 1.122      |
| 0 |                                        |            |            |
+---+----------------------------------------+------------+------------+
| 1 | อื่น ๆ                                   | 1          | 12.894     |
| 1 |                                        | 28,935,647 |            |
+---+----------------------------------------+------------+------------+
|   | รวม                                    | 1,0        | 100.000    |
|   |                                        | 00,000,000 |            |
+---+----------------------------------------+------------+------------+

* เป็นผู้ถือหุ้นที่มีอิทธิพลต่อการกำหนดนโยบาย การจัดการดำเนินงานของบริษัท

หมายเหตุ 1 บริษัท สิมะกุลธรโฮลดิ้ง จำกัด ประกอบธุรกิจโดยการถือหุ้นในบริษัทอื่น
มีรายชื่อผู้ถือหุ้น คือ

+---+--------------------------------------+------------+-------------+
|   |                                      | จำนวนหุ้นที่ถือ | คิดเป็นร้อยละ  |
+---+--------------------------------------+------------+-------------+
|   | นายสุชน สิมะกุลธร                       | 14,900     | 29.80       |
|   |                                      |            |             |
|   | นายสุเมธ สิมะกุลธร                      | 14,886     | 29.77       |
|   |                                      |            |             |
|   | นายสุรพร สิมะกุลธร                      | 10,000     | 20.00       |
|   |                                      |            |             |
|   | นายอานนท์ สิมะกุลธร                     | 10,000     | 20.00       |
|   |                                      |            |             |
|   | บุตรและบุตรีของบุคคลข้างต้นรวมจำนวน 16 คน  | 214        | 0.43        |
+---+--------------------------------------+------------+-------------+
|   | รวม                                  | 50,000     | 100.00      |
+---+--------------------------------------+------------+-------------+

3.  การออกหลักทรัพย์อื่น

– ไม่มี –

  7.4 นโยบายการจ่ายเงินปันผล

หากไม่มีเหตุจำเป็นอื่นใด
คณะกรรมการบริษัทมีนโยบายเสนอให้ที่ประชุมผู้ถือหุ้นของบริษัทจ่ายเงินปันผลให้แก่ผู้ถือหุ้นในแต่ละปี
โดยมีอัตราที่คาดว่าจะจ่ายตามผลการดำเนินงานในอัตราประมาณร้อยละ 60
ของกำไรสุทธิหลังจากชำระภาษีแล้วในงบเฉพาะกิจการ

สำหรับบริษัทย่อย ให้คณะกรรมการเป็นผู้เสนอต่อที่ประชุมผู้ถือหุ้นหากการดำเนินงานมีผลกำไร

บริษัทได้จ่ายเงินปันผลในช่วงระยะเวลา 5 ปี ดังนี้

  ---------------------------- --------- --------- --------- --------- ---------
                               2556      2555      2554      2553      2552

  อัตรากำไรสุทธิต่อหุ้น              0.0009    0.25      0.10      1.05      0.02

  อัตราเงินปันผลต่อหุ้น              –         0.20      –         0.40      –

  อัตราการจ่ายเงินปันผลต่อกำไรสุทธิ   –         80        –         38        –
  (%)                                                                  
  ---------------------------- --------- --------- --------- --------- ---------

+-----------------------------------------------------------------------+
| 7.  โครงสร้างการจัดการ                                                  |
+-----------------------------------------------------------------------+

1.  คณะกรรมการบริษัท ประกอบด้วยกรรมการจำนวน 15 คน ดังรายนามต่อไปนี้

1 นายสุเมธ สิมะกุลธร ประธานกรรมการ

2 นายสุธี สิมะกุลธร* กรรมการผู้จัดการใหญ่

3 ว่าที่ร้อยตรีสามารถ เมฆะวนิชย์กุล กรรมการอิสระ / ประธานกรรมการตรวจสอบ

4 นายธวัชชัย จรณะกรัณย์ กรรมการอิสระ / กรรมการตรวจสอบ

5 นายผดุง เตชะศรินทร์ กรรมการอิสระ / กรรมการตรวจสอบ

6 นายประพจน์ อภิปุญญา กรรมการอิสระ

7 นายสมลักษณ์ เจียมธีระนาถ กรรมการอิสระ

  8 นายสุรพร สิมะกุลธร กรรมการ

9 นายประพัฒน์ โพธิวรคุณ กรรมการ

10 นายอานนท์ สิมะกุลธร กรรมการ

11 นายประสาน ตันประเสริฐ กรรมการ

12 นางกนิษฐ เมืองกระจ่าง กรรมการ

  13 นายไพบูลย์ บุญเพิ่มวิทยา* กรรมการ

14 นายฐิติศักดิ์ สิมะกุลธร* กรรมการ

15 นายวิลเลียม จอห์น มอล์ทเนอร์ กรรมการ (ลาออกเมื่อวันที่ 10 กุมภาพันธ์ 2557)

นายโทมัส เฟรดเดอริค โอเวอร์จูเนียร์ กรรมการ (ได้รับเลือกตั้งเมื่อ 19 กุมภาพันธ์ 2557)

* เป็นผู้บริหารของบริษัท

ชื่อและจำนวนกรรมการซึ่งมีอำนาจลงลายมือชื่อแทนบริษัท คือ นายสุเมธ สิมะกุลธร หรือนายสุรพร
สิมะกุลธร หรือนายอานนท์ สิมะกุลธร หรือนายสุธี สิมะกุลธร หรือนายฐิติศักดิ์ สิมะกุลธร
ลงลายมือชื่อร่วมกับ นายประพัฒน์ โพธิวรคุณ หรือนายประสาน ตันประเสริฐ หรือนางกนิษฐ
เมืองกระจ่าง หรือนายไพบูลย์ บุญเพิ่มวิทยา หรือนายวิลเลียม จอห์น มอล์ทเนอร์
รวมเป็นสองคนและประทับตราสำคัญของบริษัท

ในรอบปี 2556 คณะกรรมการได้มีการประชุมรวมทั้งสิ้นจำนวน 4 ครั้ง
ตามกำหนดตารางการประชุมสำหรับปีที่แจ้งให้ทราบในที่ประชุมคณะกรรมการบริษัทเป็นการล่วงหน้า
โดยกรรมการแต่ละรายได้เข้าร่วมประชุมคณะกรรมการบริษัทดังนี้

  ชื่อ – สกุล ตำแหน่ง จำนวนครั้งที่เข้าประชุม

  1 นายสุเมธ สิมะกุลธร ประธานกรรมการ 4 / 4

  2 นายสุธี สิมะกุลธร กรรมการผู้จัดการใหญ่ 4 / 4

  3 ว่าที่ร้อยตรีสามารถ เมฆะวนิชย์กุล กรรมการอิสระ 4 / 4

  4 นายธวัชชัย จรณะกรัณย์ กรรมการอิสระ 4 / 4

  5 นายผดุง เตชะศรินทร์ กรรมการอิสระ 4 / 4

  6 นายประพจน์ อภิปุญญา กรรมการอิสระ 4 / 4

  7 นายสมลักษณ์ เจียมธีระนาถ กรรมการอิสระ 4 / 4

  8 นายสุรพร สิมะกุลธร กรรมการ 4 / 4

  9 นายประพัฒน์ โพธิวรคุณ กรรมการ 4 / 4

  10 นายอานนท์ สิมะกุลธร กรรมการ 4 / 4

  11 นายประสาน ตันประเสริฐ กรรมการ 4 / 4

  12 นางกนิษฐ เมืองกระจ่าง กรรมการ 3 / 4

  13 นายไพบูลย์ บุญเพิ่มวิทยา กรรมการ 4 / 4

  14 นายฐิติศักดิ์ สิมะกุลธร กรรมการ 4 / 4

  15 นายวิลเลียม จอห์น มอล์ทเนอร์ กรรมการ 1 / 4

2.  ผู้บริหาร

  ณ วันที่ 31 ธันวาคม 2556 บริษัทมีผู้บริหารตามประกาศคณะกรรมการ กลต. จำนวน 7 คน
  ดังนี้

ชื่อ – สกุล ตำแหน่ง

1 นายสุธี สิมะกุลธร กรรมการผู้จัดการใหญ่

2 นายไพบูลย์ บุญเพิ่มวิทยา รองกรรมการผู้จัดการใหญ่ (การผลิต)

3 นายฐิติศักดิ์ สิมะกุลธร รองกรรมการจัดการใหญ่ (เทคโนโลยีและการตลาด)

4 นายชนะชัย กุลนพฤกษ์ ผู้ช่วยกรรมการผู้จัดการใหญ่ 5. นายกำจร คุณวพานิชกุล
ผู้ช่วยกรรมการผู้จัดการใหญ่ (การตลาด)

6 นางสาวโสภิดา ดวงรัตน์มณีโชติ ผู้จัดการฝ่ายการเงิน

7 นางจันทร์เพ็ญ ผดุงศิลป์ ผู้จัดการฝ่ายบัญชีและต้นทุน

บริษัทกำหนดผังองค์กรไว้ดังนี้

3.  เลขานุการบริษัท

คณะกรรมการบริษัทได้มีมติแต่งตั้งให้นายชนะชัย กุลนพฤกษ์
ดำรงตำแหน่งเป็นเลขานุการบริษัทตั้งแต่วันที่ 31 สิงหาคม 2551
โดยคุณสมบัติของผู้ดำรงตำแหน่งเป็นเลขานุการบริษัทปรากฏในเอกสารแนบ 1

นักลงทุนสัมพันธ์
บริษัทตระหนักดีว่าข้อมูลของบริษัททั้งที่เกี่ยวกับงบการเงินและที่ไม่ใช่การเงินล้วนมีผลต่อกระบวนการตัดสินใจของผู้ลงทุนและผู้มีส่วนได้เสียของบริษัท
ซึ่งฝ่ายจัดการได้ให้ความสำคัญกับการเปิดเผยข้อมูลที่ครบถ้วน ตรงต่อความเป็นจริง เชื่อถือได้
สม่ำเสมอ ทันเวลา
และเป็นไปตามเกณฑ์ที่สำนักคณะกรรมการกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทยกำหนด
ซึ่งฝ่ายจัดการของบริษัทให้ความสำคัญและยึดถือปฏิบัติมาโดยตลอดนั้น
เนื่องจากกิจกรรมในส่วนงานด้านนักลงทุนสัมพันธ์ยังมีไม่มากนัก
บริษัทจึงยังไม่ได้จัดตั้งหน่วยงานขึ้นเฉพาะแต่ได้มอบหมายให้นายชนะชัย กุลนพฤกษ์
ซึ่งเป็นผู้ช่วยกรรมการผู้จัดการทำหน้าที่ติดต่อสื่อสารกับผู้ลงทุนทุกสถาบัน ผู้ถือหุ้น
รวมทั้งนักวิเคราะห์และผู้มีส่วนได้ส่วนเสีย ผู้ลงทุนสามารถติดต่อขอทราบข้อมูลบริษัทได้ที่ Website
: www.Kulthorn.com โทรศัพท์ 0 2326 0831, 02739 4893 โทรสาร 0 2326 0837, 0
2739 4892 E-mail : chanachai@kulthorn.com

  8.4 ค่าตอบแทนกรรมการ และ ผู้บริหาร

คณะกรรมการบริษัททำหน้าที่กำหนดค่าตอบแทนกรรมการในทุกรอบปี
โดยพิจารณาให้เหมาะสมกับสถานะธุรกิจของบริษัท เทียบเคียงได้กับอุตสาหกรรมเดียวกัน
และเพียงพอที่จะรักษากรรมการที่มีคุณสมบัติที่ต้องการไว้ได้
กรรมการที่ได้รับมอบหมายหน้าที่และความรับผิดชอบเพิ่มขึ้นในคณะอนุกรรมการต่าง ๆ
จะได้รับค่าตอบแทนเพิ่มตามปริมาณความรับผิดชอบเพิ่มขึ้นซึ่งคณะกรรมการบริษัทจะเป็นผู้พิจารณาค่าตอบแทนในเบื้องต้นก่อนนำเสนอต่อที่ประชุมผู้ถือหุ้นเพื่ออนุมัติ
ในรอบปี 2556
บริษัทจ่ายค่าตอบแทนกรรมการบริษัทในรูปค่าตอบแทนรายเดือนและค่าเบี้ยประชุมรวมทั้งกรรมการตรวจสอบในรูปค่าตอบแทนรายเดือนเป็นเงินทั้งสิ้น
2,448,000 บาท

ลักษณะของค่าตอบแทนกรรมการ

  ค่าตอบแทนกรรมการบริษัทจำนวน 15 คน แบ่งออกเป็น

  – ค่าตอบแทนรายเดือน ประธานกรรมการ 20,000 บาท/เดือน

กรรมการ (คนละ) 10,000 บาท/เดือน

– ค่าเบี้ยประชุม (คนละ) 3,000 บาท/ครั้งที่มาประชุม

– โบนัส/บำเหน็จ – ไม่มี –

– สิทธิประโยชน์อื่น ๆ – ไม่มี –

ค่าตอบแทนกรรมการตรวจสอบจำนวน 3 คน เป็น

– ค่าตอบแทนรายเดือน (คนละ) 10,000 บาท/เดือน

– โบนัส/บำเหน็จ – ไม่มี –

– สิทธิประโยชน์อื่น ๆ – ไม่มี –

(1) รายละเอียดค่าตอบแทนกรรมการบริษัทและกรรมการตรวจสอบ

+--------------------+----------------+----------+----------+---------+
| รายชื่อกรรมการ       | ตำแหน่ง         | ค่าตอบแท  |          |         |
|                    |                | นกรรมการ |          |         |
|                    |                | (บาท)    |          |         |
+--------------------+----------------+----------+----------+---------+
|                    |                | คณ       | ค        | รวม     |
|                    |                | ะกรรมการ | ณะกรรมกา |         |
|                    |                |          | รตรวจสอบ |         |
|                    |                | บริษัท     |          |         |
+--------------------+----------------+----------+----------+---------+
| 1 นายสุเมธ สิมะกุลธร  | ประธานกรรมการ  | 252,000  | -        | 252,000 |
+--------------------+----------------+----------+----------+---------+
| 2 นายสุธี สิมะกุลธร    | กร             | 132,000  | -        | 132,000 |
|                    | รมการผู้จัดการใหญ่ |          |          |         |
+--------------------+----------------+----------+----------+---------+
| 3 ว่าที่ร้อยตรีสามารถ   | กรรมการอิสระ    | 132,000  | 120,000  | 252,000 |
| เมฆะวนิชย์กุล         |                |          |          |         |
|                    | ประธาน         |          |          |         |
|                    | กรรมการตรวจสอบ |          |          |         |
+--------------------+----------------+----------+----------+---------+
| 4 นายธวัชชัย         | กรรมการอิสระ    | 132,000  | 120,000  | 252,000 |
| จรณะกรัณย์           |                |          |          |         |
|                    | กรรมการตรวจสอบ |          |          |         |
+--------------------+----------------+----------+----------+---------+
| 5 นายผดุง เตชะศรินทร์ | กรรมการอิสระ    | 132,000  | 120,000  | 252,000 |
|                    |                |          |          |         |
|                    | กรรมการตรวจสอบ |          |          |         |
+--------------------+----------------+----------+----------+---------+
| 6 นายประพจน์ อภิปุญญา | กรรมการอิสระ    | 132,000  | -        | 132,000 |
+--------------------+----------------+----------+----------+---------+
| 7 นายสมลักษณ์        | กรรมการอิสระ    | 132,000  | -        | 132,000 |
| เจียมธีระนาถ         |                |          |          |         |
+--------------------+----------------+----------+----------+---------+
| 8 นายสุรพร สิมะกุลธร  | กรรมการ        | 132,000  | -        | 132,000 |
+--------------------+----------------+----------+----------+---------+
| 9 นายประพัฒน์        | กรรมการ        | 132,000  | -        | 132,000 |
| โพธิวรคุณ            |                |          |          |         |
+--------------------+----------------+----------+----------+---------+
| 10 นายอานนท์        | กรรมการ        | 132,000  | -        | 132,000 |
| สิมะกุลธร            |                |          |          |         |
+--------------------+----------------+----------+----------+---------+
| 11 นายประสาน       | กรรมการ        | 132,000  | -        | 132,000 |
| ตันประเสริฐ          |                |          |          |         |
+--------------------+----------------+----------+----------+---------+
| 12 นางกนิษฐ         | กรรมการ        | 129,000  | -        | 129,000 |
| เมืองกระจ่าง         |                |          |          |         |
+--------------------+----------------+----------+----------+---------+
| 13 นายไพบูลย์        | กรรมการ        | 132,000  | -        | 132,000 |
| บุญเพิ่มวิทยา          |                |          |          |         |
+--------------------+----------------+----------+----------+---------+
| 14 นายฐิติศักดิ์        | กรรมการ        | 132,000  | -        | 132,000 |
| สิมะกุลธร            |                |          |          |         |
+--------------------+----------------+----------+----------+---------+
| 15 นายวิลเลียม จอห์น  | กรรมการ        | 123,000  | -        | 123,000 |
| มอล์ทเนอร์           |                |          |          |         |
+--------------------+----------------+----------+----------+---------+
| รวมทั้งสิ้น            |                | 2        | 360,000  | 2,      |
|                    |                | ,088,000 |          | 448,000 |
+--------------------+----------------+----------+----------+---------+

  (2) ค่าตอบแทนผู้บริหาร

ในปี 2556 บริษัทได้จ่ายค่าตอบแทนแก่ผู้บริหารของบริษัทจำนวน 5 ราย
ซึ่งไม่รวมผู้จัดการฝ่ายการเงินและผู้จัดการฝ่ายบัญชีและต้นทุนในรูปเงินเดือนและโบนัสเป็นเงิน
10,571,336 บาท นอกจากนี้บริษัทได้จัดให้มีกองทุนสำรองเลี้ยงชีพ
โดยบริษัทได้จ่ายเงินสมทบในอัตราส่วนร้อยละ 3 ถึง 7 ของเงินเดือน ซึ่งในปี 2556
บริษัทได้จ่ายเงินสมทบกองทุนสำรองเลี้ยงชีพสำหรับผู้บริหาร 5 รายรวมทั้งสิ้นเป็นเงิน 305,834
บาท

5.  บุคลากร

บริษัทมีพนักงานทั้งหมด 2,123 คน โดยในปี 2556 ได้จ่ายผลตอบแทนให้แก่พนักงานจำนวนทั้งสิ้น
458.52 ล้านบาท ซึ่งผลตอบแทนได้แก่ เงินเดือน ค่าล่วงเวลา เงินโบนัส เงินประกันสังคม
และเงินสมทบกองทุนสำรองเลี้ยงชีพเป็นต้น นอกจากนี้บริษัทย่อย 6 บริษัท
ได้จ่ายค่าตอบแทนให้แก่พนักงานในลักษณะเดียวกันกับบริษัทรวมเป็นเงินจำนวน. 530.41 ล้านบาท

  --------------------- -------- --------- -------- ------- ------- ------- -------
  ปี 2556                KKC      บริษัทย่อย                                    

                                 KPC       KKF      KSC     KMC     KMP     SKMC

  พนักงานปฏิบัติการ/บริการ   1,576    634       472      152     144     208     46
  (คน)                                                                      

  พนักงานบริหาร (คน)      14       5         6        4       6       10      9

  พนักงานในสำนักงาน (คน)  533      199       43       45      28      38      53

  รวม (คน)              2,123    838       521      201     178     256     108

  ค่าตอบแทนพนักงาน        458.52   234.94    120.74   45.84   44.75   48.20   35.94
  (ล้านบาท)                                                                  
  --------------------- -------- --------- -------- ------- ------- ------- -------

KPC = บริษัท กุลธรพรีเมียร์ จำกัด

KKF = บริษัท กุลธรเคอร์บี้เฟาน์ดรี่ จำกัด

KSC = บริษัท กุลธร สตีล จำกัด

KMC = บริษัท กุลธรแมททีเรียลส์แอนด์คอนโทรลส์ จำกัด

KMP = บริษัท กุลธรเมททัลโปรดักส์ จำกัด

  SKMC = บริษัท ซูโจว กุลธรแม็กเน็ตไวร์ จำกัด

  – นโยบายในการพัฒนาพนักงาน

การพัฒนาศักยภาพของบุคลากรในองค์กรนับเป็นการเสริมสร้างความเข้มแข็งให้กับบริษัทเนื่องจากพนักงานทุกคนถือเป็นหัวใจหลักในการขับเคลื่อนองค์กรให้ไปสู่ความสำเร็จอย่างยั่งยืน

บริษัทกำหนดนโยบายในการดำเนินงานเพื่อพัฒนาพนักงาน ดังนี้

1.  พัฒนาความรู้ของบุคลากรทุกระดับอย่างต่อเนื่อง

2.  พัฒนาขีดความสามารถบุคลากรให้ครอบคลุมทุกกลุ่มงาน

3.  เชื่อมโยงข้อมูลจากการประเมินผลงานสู่การพัฒนาความก้าวหน้าในอาชีพรายคน

บริษัทได้กำหนดแผนการดำเนินงานต่างๆ
ในการพัฒนาพนักงานเพื่อให้บรรลุผลตามนโยบายที่กำหนดดังเช่น การฝึกอบรม
การสร้างระบบวิทยากรภายใน การสร้างศูนย์ฝึกอบรม การสร้างศูนย์ทดสอบมาตรฐานฝีมือแรงงาน
การจัดโครงสร้าง Competency Base ขององค์กร การพัฒนาบุคลากรตามกลุ่มงาน
ระบบการประเมินผลบุคลากรรายคนและการพัฒนารายบุคคลตามกลุ่มงาน

พนักงานของบริษัทได้รับการฝึกอบรมในปี 2556 ที่ผ่านมาเป็นจำนวนชั่วโมงเฉลี่ยของพนักงาน 12.7
ชั่วโมง ซึ่งสูงกว่าเป้าหมายที่กำหนดไว้ในระดับที่มากกว่า 6 ชั่วโมง

โครงการและกิจกรรมพัฒนาพนักงานที่ได้ดำเนินการได้แก่

-   ศูนย์ฝึกอบรมโครงการความร่วมมือกับสถาบันไฟฟ้าและอิเล็กทรอนิกส์

-   การจัดฝึกอบรมภายใน (In-house Training)

-   การส่งพนักงานไปรับการฝึกอบรมกับหน่วยงานภายนอก ได้แก่ สถาบันเพิ่มผลผลิตแห่งชาติ
    สมาคมส่งเสริมเทคโนโลยี (ไทย-ญี่ปุ่น)
    สมาคมส่งเสริมความปลอดภัยและอนามัยในการทำงาน และ สภาอุตสาหกรรมแห่งประเทศไทย
    เป็นต้น

-   การจัดโครงการปรับวิทยฐานะสำหรับพนักงานของบริษัท ให้มีระดับการศึกษาที่สูงขึ้นระดับ
    มัธยมศึกษาตอนต้น – มัธยมศึกษาตอนปลาย

-   การจัดโครงการสัปดาห์เพิ่มผลผลิตและส่งเสริมความปลอดภัยในการทำงาน

-   การส่งพนักงานไปศึกษาดูงานทั้งในประเทศและต่างประเทศ ได้แก่
    การศึกษาดูงานด้านการอนุรักษ์พลังงาน การพัฒนากิจการ 5 ส
    การศึกษาเทคโนโลยีและนวัตกรรมใหม่ในการพัฒนาการผลิตและผลิตภัณฑ์ เป็นต้น

  -----------------------------------------------------------------------
  9 การกำกับดูแลกิจการ

  -----------------------------------------------------------------------

คณะกรรมการบริษัทได้ให้ความสำคัญต่อการดำเนินงานและการปฏิบัติงานในแนวทางของการกำกับดูแลกิจการที่ดี
ทั้งนี้เพื่อแสดงให้เห็นถึงการที่บริษัทมีระบบบริหารจัดการที่มีประสิทธิภาพ โปร่งใส ตรวจสอบได้
ซึ่งจะเป็นการสร้างความเชื่อมั่นและความมั่นใจให้กับผู้ถือหุ้น ผู้ลงทุน
ผู้มีส่วนได้เสียและผู้เกี่ยวข้องทุกฝ่ายของบริษัทได้เป็นอย่างดี
จึงได้กำหนดนโยบายในการกำกับดูแลกิจการ
จริยธรรมธุรกิจและจรรยาบรรณเพื่อเป็นแนวทางในการดำเนินธุรกิจและเป็นหลักยึดถือในการปฏิบัติงานของผู้บริหารและพนักงาน
ดังต่อไปนี้

1.  ดำเนินการให้โครงสร้างการจัดการของบริษัทมีการกำหนดขอบเขตอำนาจหน้าที่และความรับผิดชอบของคณะกรรมการ
    คณะอนุกรรมการและผู้บริหารอย่างชัดเจน

2.  ดำเนินการให้เชื่อมั่นได้ว่ารายงานทางการเงินสะท้อนผลการดำเนินงานที่แท้จริง
    รวมทั้งมีการประเมิน
    กำหนดและวางมาตรการในการป้องกันและจัดการความเสี่ยงให้อยู่ในระดับที่เหมาะสม

3.  ดำเนินการให้เชื่อมั่นได้ว่ากระบวนการต่าง ๆ
    ของบริษัทเป็นไปอย่างมีประสิทธิภาพและประสิทธิผลภายใต้ระบบการควบคุมภายในที่ดี
    มีหลักการถ่วงดุลอำนาจที่เหมาะสมและมีการดำเนินงานที่โปร่งใสและตรวจสอบได้

4.  ดำเนินการกับความขัดแย้งทางผลประโยชน์ด้วยความรอบคอบและมีเหตุมีผล
    โดยยึดถือประโยชน์ของบริษัทเป็นที่ตั้งด้วยการจัดวางระบบการปฏิบัติงานที่โปร่งใสและเปิดเผยข้อมูลเท่าที่ไม่กระทบต่อประโยชน์อันชอบธรรมของบริษัทและผู้ถือหุ้น

5.  ปลูกฝังคุณธรรมและสร้างจิตสำนึกอันดีงามให้ผู้บริหารและพนักงานมีความประพฤติดี ซื่อสัตย์
    สุจริตมีวินัยและมีความรับผิดชอบต่อหน้าที่และหมู่คณะ

6.  มุ่งมั่นสู่ความเป็นเลิศในการดำเนินธุรกิจ
    โดยยึดมั่นในการสร้างความพึงพอใจให้แก่ลูกค้าด้วยการรับฟังและทบทวนตนเองเพื่อสร้างสรรค์สิ่งที่ดีที่สุดอยู่เสมอ

7.  ตระหนักและเคารพในสิทธิแห่งความเป็นเจ้าของของผู้ถือหุ้น รวมทั้งสิทธิของผู้มีส่วนเกี่ยวข้อง
    และปฏิบัติต่อบุคคลเหล่านั้นด้วยความเสมอภาคเท่าเทียมกัน

8.  ดำเนินการโดยคำนึงถึงความรับผิดชอบที่มีต่อผู้ถือหุ้น ผู้มีส่วนเกี่ยวข้องอื่นและต่อสังคมโดยรวม

9.  ดำเนินการโดยคำนึงถึงความรับผิดชอบในการดูแลสิ่งแวดล้อม

  9.1 นโยบายการกำกับดูแลกิจการ

คณะกรรมการบริษัทยังได้ให้ความสำคัญต่อการปฏิบัติตามข้อพึงปฏิบัติที่ดีตามที่กำหนดไว้ในหลักการกำกับดูแลกิจการที่ดีสำหรับบริษัทจดทะเบียน
ปี 2549 และปี 2555 ตามแนวทางที่จัดทำขึ้นโดยตลาดหลักทรัพย์แห่งประเทศไทยใน 5
หมวดที่สำคัญดังนี้

1) สิทธิของผู้ถือหุ้น

คณะกรรมการบริษัทส่งเสริมผู้ถือหุ้นให้สามารถใช้สิทธิของตน ในการซื้อขายหรือโอนหุ้น
การมีส่วนแบ่งในกำไรของกิจการ
การเข้าร่วมประชุมเพื่อใช้สิทธิออกเสียงในที่ประชุมในการแต่งตั้งหรือถอดถอนกรรมการ
แต่งตั้งผู้สอบบัญชีและเรื่องต่าง ๆ ที่มีผลกระทบกับบริษัท
โดยผู้ถือหุ้นจะได้รับข่าวสารข้อมูลของกิจการอย่างเพียงพอต่อการพิจารณารวมทั้งรับทราบกฎเกณฑ์และวิธีการเข้าร่วมประชุมก่อนการประชุมตามเวลาอันควร
มีโอกาสซักถามกรรมการ เสนอวาระการประชุม และมีสิทธิมอบฉันทะให้ผู้อื่นเข้าร่วมประชุม

2) การปฏิบัติต่อผู้ถือหุ้นอย่างเท่าเทียมกัน

คณะกรรมการบริษัทสร้างความมั่นใจให้กับผู้ถือหุ้นทุกรายที่ต้องได้รับการปฏิบัติอย่างเท่าเทียมกัน
จึงกำหนดไม่ให้กรรมการและผู้บริหารหรือผู้ถือหุ้นใช้ข้อมูลภายในเพื่อหาประโยชน์ให้แก่ตนเองซึ่งเป็นการเอาเปรียบผู้ถือหุ้นอื่น
กำหนดให้กรรมการและผู้บริหารต้องเปิดเผยข้อมูลเกี่ยวกับส่วนได้เสียของตนเองและผู้เกี่ยวข้อง
และในการประชุมผู้ถือหุ้นได้เปิดโอกาสให้ผู้ถือหุ้นรวมถึงผู้ถือหุ้นส่วนน้อยสามารถใช้สิทธิออกเสียงโดยมอบฉันทะให้ผู้อื่นมาประชุมและออกเสียงลงมติแทนได้และเปิดโอกาสให้ผู้ถือหุ้นส่วนน้อยสามารถเสนอชื่อบุคคลเพื่อเข้าดำรงตำแหน่งกรรมการล่วงหน้าในเวลาอันสมควรรวมทั้งสามารถเสนอเพิ่มวาระการประชุมล่วงหน้าก่อนวันประชุมผู้ถือหุ้น

3) บทบาทของผู้มีส่วนได้เสีย

คณะกรรมการบริษัทกำหนดให้มีการปฏิบัติต่อผู้มีส่วนได้เสียทุกกลุ่มอย่างเป็นธรรม
โดยคำนึงถึงสิทธิที่มีตามกฎหมายและตามข้อตกลงที่มีกับบริษัท
และไม่กระทำการที่เป็นการละเมิดสิทธิของบุคคลเหล่านั้น
และให้มีการชดเชยกรณีผู้มีส่วนได้เสียที่ได้รับความเสียหายจากการละเมิดสิทธิ

4) การเปิดเผยข้อมูลและความโปร่งใส

คณะกรรมการบริษัทได้ติดตามดูแลให้มีการเปิดเผยข้อมูลสำคัญที่เกี่ยวข้องกับบริษัทตามข้อกำหนดของสำนักงานกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทยรวมทั้งข้อมูลการเงินที่มีความถูกต้องเป็นไปตามมาตรฐานการบัญชีที่รับรองทั่วไป
และผ่านการตรวจสอบจากผู้สอบบัญชีอิสระและข้อมูลอื่นๆ อย่างถูกต้อง ครบถ้วน ทันเวลา โปร่งใส
ผ่านช่องทางที่สามารถรับทราบได้ในทางสาธารณะ มีความเท่าเทียมกันและมีความน่าเชื่อถือ

5) ความรับผิดชอบของคณะกรรมการ

การกำกับดูแลการดำเนินงานของบริษัทกระทำโดยคณะกรรมการของบริษัทที่ประกอบด้วยกรรมการผู้ทรงคุณวุฒิที่มีคุณสมบัติหลากหลายในด้านทักษะ
ประสบการณ์ ความสามารถเฉพาะด้านที่เป็นประโยชน์กับบริษัท
โดยได้รับการแต่งตั้งจากที่ประชุมผู้ถือหุ้นซึ่งสามารถอุทิศเวลามีความเป็นอิสระในการตัดสินใจเพื่อประโยชน์สูงสุดของบริษัทและผู้ถือหุ้นโดยรวมและมีความพยายามในการปฏิบัติหน้าที่ให้เกิดประโยชน์สูงสุดกับบริษัท
โดยมีระบบแบ่งแยกบทบาทหน้าที่ความรับผิดชอบระหว่างคณะกรรมการและฝ่ายจัดการอย่างชัดเจนที่สามารถสร้างความมั่นใจต่อบุคคลภายนอกได้เป็นอย่างดี

จริยธรรมธุรกิจและจรรยาบรรณ

คณะกรรมการบริษัทได้กำหนดให้มีข้อพึงปฏิบัติเกี่ยวกับจริยธรรมธุรกิจและจรรยาบรรณเพื่อให้กรรมการผู้บริหารและพนักงานทุกคนยึดถือเป็นแนวทางในการดำเนินงานและประกอบธุรกิจ
ให้มีผลใช้บังคับตั้งแต่วันที่ 20 กุมภาพันธ์ 2546
เป็นต้นไปและมีการทบทวนความเหมาะสมในการใช้ปฏิบัติในช่วงเวลาที่ผ่านมา ดังนี้

ข้อพึงปฏิบัติของกรรมการและผู้บริหาร

1) ต่อบริษัทและผู้ถือหุ้น

  1.1 ปฏิบัติหน้าที่ด้วยความซื่อสัตย์สุจริต
  ตลอดจนตัดสินใจดำเนินการใดๆด้วยจิตบริสุทธิ์และเป็นธรรมต่อผู้ถือหุ้น รายใหญ่และรายย่อย
  เพื่อประโยชน์สูงสุดของบริษัทและผู้ถือหุ้นโดยรวม

1.2 ปฏิบัติหน้าที่บริหารจัดการโดยใช้ทักษะและความรู้ความสามารถอย่างเต็มที่

1.3 จัดการดูแลมิให้ทรัพย์สินใด ๆ ของบริษัทเสื่อมค่าหรือสูญหายโดยมิชอบ

1.4
รายงานสถานะและผลการดำเนินงานของบริษัทอย่างถูกต้องครบถ้วนตามความเป็นจริงและโดยสม่ำเสมอ

  1.5 ไม่เปิดเผยความลับของบริษัทและไม่นำข้อมูลใด ๆ
  หรือความลับของบริษัทไปแสวงหาประโยชน์ใด ๆ จากการ ปฏิบัติ หน้าที่โดยมิชอบ

6.  ขจัดปัญหาความขัดแย้งทางผลประโยชน์ด้วยความรอบคอบและมีเหตุมีผล
    รวมทั้งเปิดเผยข้อมูลอย่างครบถ้วน

2) ต่อพนักงาน

  2.1
  ปฏิบัติต่อพนักงานด้วยความสุภาพและให้ความเคารพต่อศักดิ์ศรีของความเป็นมนุษย์และสิทธิขั้นพื้นฐานของมนุษยชน
  อย่างเสมอภาคเท่าเทียมกัน

  2.2 ให้ผลตอบแทนที่เป็นธรรมและเหมาะสมกับความรับผิดชอบ
  ความรู้ความสามารถและผลการปฏิบัติงานของพนักงานแต่ละคน

  2.3 การแต่งตั้งและโยกย้าย
  รวมถึงการให้รางวัลและการลงโทษพนักงานต้องกระทำด้วยความสุจริตใจและตั้งอยู่บนพื้นฐานของความรู้
  ความสามารถและความเหมาะสมของพนักงานนั้นๆ

  2.4
  ดูแลรักษาสภาพแวดล้อมในการทำงานให้มีความปลอดภัยต่อชีวิตและสุขภาพของพนักงานอยู่เสมอ

  2.5 ให้การส่งเสริม สนับสนุน ฝึกอบรมและพัฒนาความรู้
  ความสามารถของพนักงานอย่างทั่วถึงและสม่ำเสมอ

  2.6 รับฟังข้อคิดเห็นและข้อเสนอแนะซึ่งตั้งอยู่บนพื้นฐานความรู้ทางวิชาชีพของพนักงาน

  2.7 ปฏิบัติตามกฎหมายและข้อบังคับต่าง ๆ ที่เกี่ยวข้องกับพนักงานอย่างเคร่งครัด

  2.8 หลีกเลี่ยงการกระทำใดๆ ที่ไม่เป็นธรรมต่อพนักงาน
  และเปิดโอกาสให้พนักงานร้องทุกข์อันเนื่องมาจากได้รับความเดือดร้อนหรือความไม่เป็นธรรมเพื่อให้ได้รับการแก้ไขในวิถีทางที่ถูกต้อง

3) ต่อลูกค้า

3.1
ปฏิบัติต่อลูกค้าโดยยึดหลักความซื่อสัตย์สุจริตและยุติธรรมรวมทั้งเปิดเผยและให้ข้อมูลเกี่ยวกับสินค้าและบริการที่ถูกต้องครบถ้วนแก่ลูกค้า
โดยไม่บิดเบือนข้อเท็จจริง

  3.2 ปฏิบัติตามเงื่อนไขข้อผูกพันต่างๆ
  ที่มีต่อลูกค้าอย่างเคร่งครัดตลอดจนให้บริการและปฏิบัติต่อลูกค้าด้วยความมี น้ำใจ

  3.3
  คำร้องเรียนของลูกค้าพึงได้รับการเอาใจใส่และดำเนินการอย่างเป็นธรรมเพื่อสนองตอบความต้องการของลูกค้าอย่างรวดเร็ว

3.4
รักษาความลับทางการค้าของลูกค้าและไม่นำไปใช้เพื่อประโยชน์ของตนเองหรือผู้เกี่ยวข้องโดยมิชอบ

  3.5 ผลิตสินค้าและบริการที่มีคุณภาพและได้มาตรฐานอย่างสม่ำเสมอ

3.6
ไม่ค้ากำไรเกินควรเมื่อเปรียบเทียบกับคุณภาพของสินค้าและบริการและหลีกเลี่ยงการกำหนดเงื่อนไขทางการค้า
ที่ไม่เป็นธรรมต่อลูกค้า

4) ต่อคู่ค้าและ/หรือเจ้าหนี้

  4.1 ไม่เรียก หรือไม่รับ หรือจ่ายผลประโยชน์ใด ๆ ที่ไม่สุจริตในการค้ากับคู่ค้าและ/หรือเจ้าหนี้

  4.2 ถ้ามีข้อมูลว่ามีการเรียก หรือการรับ หรือการจ่ายผลประโยชน์ใด ๆ ที่ไม่สุจริตเกิดขึ้น
  พึงเปิดเผยรายละเอียดต่อคู่ค้าและ/หรือเจ้าหนี้และร่วมกันแก้ไขปัญหาโดยยุติธรรมและรวดเร็ว

  4.3 ปฏิบัติตามข้อตกลงและเงื่อนไขต่าง ๆ ที่มีต่อคู่ค้าและ/หรือเจ้าหนี้อย่างเคร่งครัด
  ในกรณีที่ไม่สามารถปฏิบัติตามข้อตกลงและเงื่อนไขข้อใดต้องรีบแจ้งให้คู่ค้าและ/หรือเจ้าหนี้ทราบล่วงหน้าเพื่อร่วมกันพิจารณาหาแนวทาง

  แก้ไขปัญหา

  4.4 รายงานข้อมูลทางการเงินที่ถูกต้องและตรงเวลาให้แก่เจ้าหนี้อย่างสม่ำเสมอ

5) ต่อคู่แข่งทางการค้า

  5.1 ประพฤติปฏิบัติภายใต้กรอบกติกาของการแข่งขันที่ดี

  5.2 ไม่แสวงหาข้อมูลที่เป็นความลับของคู่แข่งทางการค้าด้วยวิธีการที่ไม่สุจริต หรือไม่เหมาะสม

  5.3
  ไม่พยายามทำลายชื่อเสียงของคู่แข่งทางการค้าด้วยการกล่าวหาหรือให้ร้ายโดยไม่มีมูลความจริง

6) ต่อสังคมส่วนรวม

  6.1 ไม่กระทำการใดๆ ที่จะมีผลเสียหายต่อประเทศชาติ
  ทรัพยากรธรรมชาติและสภาพแวดล้อมหรือต่อสังคมโดยส่วนรวม

  6.2 สนับสนุนกิจกรรมอันเป็นประโยชน์ต่อชุมชนและสังคมโดยส่วนรวม
  หรือกิจกรรมที่มีส่วนสร้างสรรค์สังคมอย่างสม่ำเสมอ

  6.3
  ปลูกฝังจิตสำนึกของความรับผิดชอบต่อสังคมให้เกิดขึ้นในหมู่พนักงานทุกระดับอย่างต่อเนื่องและจริงจัง

  6.4 ปฏิบัติหรือควบคุมให้มีการปฏิบัติตามกฎหมายและกฏระเบียบที่เกี่ยวข้องอย่างเคร่งครัด

จรรยาบรรณของพนักงาน

1) ปฏิบัติหน้าที่ด้วยความซื่อสัตย์สุจริต ขยันหมั่นเพียร มานะอดทน
มีวินัยและมีความรับผิดชอบในหน้าที่

ที่ได้รับมอบหมาย

2) ปฏิบัติตามกฎ ระเบียบ ข้อบังคับของบริษัทและกฎหมายที่เกี่ยวข้องอย่างเคร่งครัดและสม่ำเสมอ
รวมทั้งประพฤติตนเป็นพลเมืองดี อยู่ในระเบียบกฎเกณฑ์อันดีงามของสังคมทั้งในและนอกบริษัท

3) รักษาความลับของบริษัท ลูกค้าและคู่ค้าอย่างเคร่งครัด
และจะต้องไม่เปิดเผยความลับที่เกี่ยวข้องกับกิจการของบริษัท
หรือนำข้อมูลข่าวสารภายในไปแสวงหาประโยชน์ใด ๆ เพื่อตนเองและ/หรือผู้อื่นโดยมิชอบ

4) ไม่ทำธุรกิจส่วนตัวหรือเข้าเป็นหุ้นส่วนหรือมีส่วนร่วมในกิจการหรือดำรงตำแหน่งในธุรกิจอื่น ๆ
ที่มีสภาพอย่างเดียวกัน และเป็นการแข่งขัน หรือมีผลประโยชน์ขัดกันกับกิจการของบริษัท
เว้นแต่จะได้รับอนุญาตจากบริษัท

5)
ใช้ทรัพย์สินของบริษัทให้เกิดประสิทธิภาพสูงสุดและระมัดระวังดูแลรักษาให้อยู่ในสภาพที่จะใช้งานได้ตลอดเวลา
และ ไม่กระทำใด ๆ จนเป็นเหตุให้เกิดความเสียหายหรือสูญหาย
รวมทั้งไม่นำไปใช้เพื่อประโยชน์ส่วนตัวหรือผู้อื่น

6)
ให้ความร่วมมือและช่วยเหลือในการทำงานรวมตลอดถึงกิจกรรมเพื่อส่วนรวมกับผู้ร่วมงานทุกคนและเคารพในสิทธิซึ่งกันและกัน

7) ให้ความเอาใจใส่และช่วยดำเนินการใด ๆ
ที่จะรักษาสภาพแวดล้อมในการทำงานให้มีความสะอาดปลอดภัยและสวยงามอยู่เสมอ

8) รักษาและร่วมสร้างสรรค์ให้เกิดความสามัคคีในหมู่คณะและระหว่างเพื่อนร่วมงาน

9) ไม่กล่าวร้ายต่อบริษัท ผู้บริหารหรือผู้ร่วมงาน

10) ให้แจ้งผู้บังคับบัญชาหรือหน่วยงานที่เกี่ยวข้องทราบเมื่อพบว่ามีการกระทำใด ๆ
ในบริษัทโดยมิชอบหรือผิดกฎหมาย หรืออาจก่อให้เกิดความเสียหายต่องานที่ปฏิบัติ
ทรัพย์สินหรือชื่อเสียงของบริษัทหรือผู้ร่วมงาน

ข้อพึงปฏิบัติเมื่อมีปัญหา

จริยธรรมในการประกอบธุรกิจ
จรรยาบรรณและข้อพึงปฏิบัติที่กำหนดไว้นี้อาจไม่ครอบคลุมถึงทุกเรื่องทุกกรณี ดังนั้นเมื่อมีปัญหาเกิดขึ้น
ผู้บริหารและพนักงานควรปรึกษาหารือผู้บังคับบัญชาตามลำดับชั้น
เพื่อการชี้แนะแนวทางที่เห็นว่าสมควรและเหมาะสมต่อไป

2.  คณะกรรมการชุดย่อย

  โครงสร้างกรรมการประกอบด้วยคณะกรรมการบริษัทและกรรมการชุดย่อยได้แก่คณะกรรมการตรวจสอบ

  9.2.1 คณะกรรมการบริษัท

  คณะกรรมการบริษัท มีจำนวนตามที่ที่ประชุมผู้ถือหุ้นจะกำหนดแต่ต้องไม่น้อยกว่า 5 คน
  ปัจจุบันมีกรรมการจำนวนรวม 15 คน ประกอบด้วย ประธานกรรมการและกรรมการอื่น
  ซึ่งมีกรรมการอิสระไม่น้อยกว่า 1 ใน 3 ของจำนวนกรรมการทั้งหมด โดยมีจำนวน 5 คน
  นอกจากนั้นกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

  คุณสมบัติของคณะกรรมการบริษัท

  1. มีคุณสมบัติที่ไม่ขัดต่อพระราชบัญญัติบริษัทมหาชนจำกัด พ.ศ. 2535
  หรือกฎหมายอื่นที่เกี่ยวข้องตลอดจนข้อกำหนดของตลาดหลักทรัพย์แห่งประเทศไทย
  และคณะกรรมการกำกับหลักทรัพย์และตลาดหลักทรัพย์รวมทั้งข้อบังคับของบริษัท

  2.
  เป็นผู้ที่ไม่ประกอบกิจการเข้าเป็นหุ้นส่วนหรือเข้าเป็นกรรมการในนิติบุคคลอื่นที่มีสภาพอย่างเดียวกันและเป็นการแข่งขันกับกิจการของบริษัท
  เว้นแต่จะได้รับการอนุมัติจากที่ประชุมผู้ถือหุ้น

  3. มีภาวะผู้นำ วิสัยทัศน์ และมีความเป็นอิสระในการตัดสินใจ เพื่อประโยชน์สูงสุดของบริษัท
  และ ผู้ถือหุ้นโดยรวม

  4. เป็นผู้ที่มีความรู้ ความสามารถและมีประสบการณ์มาจากหลากหลายวิชาชีพ
  ที่เป็นประโยชน์ต่อการดำเนินธุรกิจของบริษัท

  5. เป็นผู้มีความซื่อสัตย์สุจริต

  6. เป็นผู้ที่สามารถอุทิศเวลาในการปฏิบัติหน้าที่กรรมการบริษัท ได้อย่างเต็มที่

วาระการดำรงตำแหน่ง

  วาระการดำรงตำแหน่งของกรรมการบริษัท
  ได้กำหนดให้เป็นไปตามพระราชบัญญัติบริษัทมหาชนจำกัด พ.ศ. 2535 คือ
  ในการประชุมสามัญผู้ถือหุ้นประจำปีทุกครั้ง ให้กรรมการออกจากตำแหน่งจำนวน 1 ใน 3
  โดยให้กรรมการคนที่อยู่ในตำแหน่งนานที่สุดเป็นผู้ออกจากตำแหน่ง
  กรรมการที่ออกจากตำแหน่งตามวาระอาจถูกเลือกให้กลับเข้าดำรงตำแหน่งใหม่ได้
  โดยได้รับมติเห็นชอบและอนุมัติจากคณะกรรมการบริษัท และผู้ถือหุ้นของบริษัท

  บทบาทหน้าที่และความรับผิดชอบของคณะกรรมการบริษัท

  คณะกรรมการบริษัทมีบทบาทในการกำกับดูแลให้การบริหารจัดการเป็นไปตามเป้าหมายและแนวทางที่จะก่อให้เกิดประโยชน์สูงสุดแก่ผู้ถือหุ้น
  โดยคำนึงถึงผลประโยชน์ของผู้มีส่วนได้เสียทุกฝ่าย
  ไม่แสวงหาผลประโยชน์แก่ตนเองหรือแก่ผู้ใดผู้หนึ่ง ไม่ดำเนินการใด ๆ
  ที่เป็นการขัดแย้งหรือแข่งขันกับผลประโยชน์ของบริษัท และบริษัทในเครือ โดยยึดหลักจริยธรรมที่ดี
  ปฏิบัติหน้าที่ด้วยความรับผิดชอบ ความระมัดระวัง และความซื่อสัตย์สุจริต
  ทั้งนี้ให้รวมถึงการดูแลให้การดำเนินกิจการเป็นไปตามวัตถุประสงค์ ข้อบังคับของบริษัท
  มติคณะกรรมการ มติที่ประชุมผู้ถือหุ้น ตลอดจนกฎหมาย หลักเกณฑ์
  ข้อบังคับของตลาดหลักทรัพย์แห่งประเทศไทย
  และคณะกรรมการกำกับหลักทรัพย์และตลาดหลักทรัพย์ โดยครอบคลุมเรื่องต่าง ๆ ดังนี้

1.  ปฏิบัติหน้าที่ด้วยความรับผิดชอบ ความระมัดระวัง และความซื่อสัตย์สุจริต เป็นไปตามกฎหมาย
    วัตถุประสงค์ และข้อบังคับของบริษัท ตลอดจนมติคณะกรรมการ และมติที่ประชุมผู้ถือหุ้น
    รวมทั้งการเปิดเผยข้อมูลต่อผู้ถือหุ้นอย่างถูกต้องครบถ้วน

2.  กำหนดนโยบายและทิศทางการดำเนินงานของบริษัทรวมทั้งกำกับดูแลให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล

3.  พิจารณาอนุมัติงบประมาณประจำปี และการลงทุนของบริษัท

4.  พิจารณาแต่งตั้งกรรมการบริษัทและกรรมการตรวจสอบแทนกรรมการที่ต้องออกตามวาระ
    รวมทั้งพิจารณาค่าตอบแทนของกรรมการบริษัทและกรรมการตรวจสอบ
    เพื่อนำเสนอให้ที่ประชุมผู้ถือหุ้นอนุมัติ

5.  พิจารณาแต่งตั้งคณะกรรมการตรวจสอบเพื่อดูแลระบบบริหาร
    และระบบการควบคุมภายในให้เป็นไปตามนโยบายที่กำหนดไว้
    โดยนำเสนอให้คณะกรรมการบริษัทพิจารณาก่อนที่จะเสนอที่ประชุมผู้ถือหุ้นเพื่อพิจารณาอนุมัติต่อไป

6.  พิจารณาแต่งตั้งกรรมการผู้จัดการใหญ่ และเลขานุการบริษัท
    รวมทั้งพิจารณากำหนดค่าตอบแทนของกรรมการผู้จัดการใหญ่

7.  จัดให้มีการทำงบแสดงฐานะการเงิน และงบกำไรขาดทุนเบ็ดเสร็จ ณ
    วันสิ้นสุดรอบปีบัญชีของบริษัทและลงลายมือชื่อเพื่อรับรองงบการเงินดังกล่าว
    เพื่อนำเสนอต่อที่ประชุมผู้ถือหุ้น ในการประชุมสามัญประจำปี เพื่อพิจารณาอนุมัติ

8.  พิจารณาคัดเลือกและแต่งตั้งผู้สอบบัญชีและพิจารณาค่าตอบแทนที่เหมาะสม
    ที่เสนอโดยคณะกรรมการตรวจสอบ ก่อนนำเสนอต่อที่ประชุมผู้ถือหุ้น
    ในการประชุมสามัญประจำปี เพื่อพิจารณาอนุมัติ

9.  จัดให้มีนโยบายการกำกับดูแลกิจการและจริยธรรมธุรกิจของบริษัทที่เป็นลายลักษณ์อักษร
    รวมทั้งดูแลไม่ให้เกิดปัญหาความขัดแย้งทางผลประโยชน์ตลอดจนระบบการควบคุมภายในและการบริหารความเสี่ยง

10. กำกับดูแลให้มีการบริหารจัดการตามนโยบายกำกับดูแลกิจการที่ดี
    เพื่อให้เชื่อมั่นว่าบริษัทได้มีการรับผิดชอบต่อผู้มีส่วนเกี่ยวข้องทุกกลุ่มด้วยความเป็นธรรมอย่างเคร่งครัด

11. มีหน้าที่ในการแจ้งให้บริษัททราบโดยมิชักช้าถึงการมีส่วนได้เสียของตนเองหรือบุคคลที่เกี่ยวข้องไม่ว่าโดยตรงหรือโดยอ้อมในสัญญาใด
    ๆ หรือการทำธุรกรรมใด ๆ ที่เกี่ยวข้องกับบริษัท หรือบริษัทย่อย

12. มีหน้าที่ในการแจ้งให้บริษัททราบ
    ในที่ประชุมกรรมการบริษัทเกี่ยวกับการถือหลักทรัพย์หรือการเปลี่ยนแปลงการถือหลักทรัพย์ของบริษัท

  ความเป็นอิสระจากฝ่ายจัดการของคณะกรรมการ

  1 การแยกตำแหน่งประธานกรรมการและกรรมการผู้จัดการใหญ่

  คณะกรรมการบริษัทมีบทบาทสำคัญในการกำกับดูแลกิจการเพื่อประโยชน์สูงสุดของบริษัทและผู้ถือหุ้นโดยรวม
  ดังนั้นเพื่อให้เกิดความสมดุลในอำนาจการดำเนินงาน
  บริษัทได้แยกตำแหน่งประธานกรรมการบริษัทและกรรมการผู้จัดการใหญ่มิให้เป็นบุคคลเดียวกัน
  โดยแบ่งแยกบทบาทหน้าที่ความรับผิดชอบจากฝ่ายจัดการอย่างชัดเจน

  2 การถ่วงดุลของกรรมการ

  บริษัทมีกรรมการที่ไม่เป็นผู้บริหารซึ่งเป็นกรรมการอิสระไม่น้อยกว่า 1 ใน 3
  ของจำนวนกรรมการทั้งหมด หรือจำนวน 5 คน
  ที่มีความเป็นอิสระอย่างแท้จริงจากฝ่ายบริหารและปราศจากความสัมพันธ์ทางธุรกิจ
  หรือความสัมพันธ์อื่นใด โดยมีส่วนร่วมในการกำกับดูแลกิจการด้วยความเป็นอิสระและเป็นกลาง
  เพื่อประโยชน์สูงสุดของผู้ถือหุ้นและผู้มีส่วนได้เสียของบริษัทและเพื่อให้เกิดความสมดุลในอำนาจการดำเนินงาน

  3 บทบาทหน้าที่ความรับผิดชอบของคณะกรรมการบริษัท ประธานกรรมการ
  และกรรมการผู้จัดการใหญ่

  บทบาทหน้าที่และความรับผิดชอบของประธานกรรมการ

1.  รับผิดชอบในฐานะผู้นำของคณะกรรมการบริษัทในการกำกับ ติดตาม
    ดูแลการบริหารงานของฝ่ายจัดการและคณะกรรมการตรวจสอบ
    ให้บรรลุวัตถุประสงค์ตามแผนงานที่กำหนดไว้

2.  เป็นประธานการประชุมคณะกรรมการบริษัท และผู้ถือหุ้นของบริษัท

3.  เป็นผู้ลงคะแนนเสียงชี้ขาดในกรณีที่ที่ประชุมคณะกรรมการบริษัท มีการลงคะแนนเสียง
    และคะแนนเสียง 2 ฝ่ายเท่ากัน

  บทบาทหน้าที่และความรับผิดชอบของกรรมการผู้จัดการใหญ่

  บริษัทได้มีการแบ่งแยกบทบาทหน้าที่ความรับผิดชอบของฝ่ายจัดการ ไว้อย่างชัดเจน
  โดยมีกรรมการผู้จัดการใหญ่เป็นหัวหน้าและผู้นำคณะผู้บริหารของบริษัท ในการบริหารจัดการ
  โดยครอบคลุมเรื่องต่าง ๆ ดังนี้

1.  บริหารจัดการและควบคุมดูแลดำเนินกิจการที่เกี่ยวข้องกับการบริหารงานทั่วไปของบริษัท
    เพื่อให้เป็นไปตามวัตถุประสงค์ นโยบาย ระเบียบและข้อบังคับของบริษัท

    2.  พิจารณาแผนการลงทุนในธุรกิจต่าง ๆ
        และนำเสนอต่อคณะกรรมการบริษัทเพื่อพิจารณาอนุมัติสำหรับโครงการที่มีมูลค่ามากกว่าอำนาจที่ได้รับมอบหมาย

    3.  มีอำนาจในการทำนิติกรรมผูกพันบริษัท ตามขอบเขตที่กำหนด

    4.  การดำเนินการใด ๆ ที่ได้รับมอบหมายตามมติที่ประชุมคณะกรรมการ และ/หรือ
        มติที่ประชุมผู้ถือหุ้นของบริษัท

  การมอบหมายอำนาจหน้าที่และความรับผิดชอบให้กรรมการผู้จัดการใหญ่นั้นจะไม่มีลักษณะเป็นการมอบอำนาจช่วงที่ทำให้กรรมการผู้จัดการใหญ่หรือผู้รับมอบอำนาจจากกรรมการผู้จัดการใหญ่สามารถอนุมัติรายการที่ตนหรือบุคคลที่อาจมีความขัดแย้ง
  มีส่วนได้เสีย หรืออาจมีความขัดแย้งทางผลประโยชน์ในลักษณะอื่นใดกับบริษัท
  หรือบริษัทย่อยของบริษัท ยกเว้นเป็นการอนุมัติรายการที่เป็นไปตามนโยบาย
  และหลักเกณฑ์ที่คณะกรรมการบริษัท พิจารณาอนุมัติไว้
  โดยการอนุมัติรายการดังกล่าวจะต้องเสนอต่อที่ประชุมคณะกรรมการบริษัท
  และหรือที่ประชุมผู้ถือหุ้นเพื่อพิจารณาและอนุมัติรายการดังกล่าวตามข้อกำหนดของตลาดหลักทรัพย์แห่งประเทศไทย
  คณะกรรมการกำกับหลักทรัพย์และตลาดหลักทรัพย์ หรือกฎหมายที่เกี่ยวข้องกำหนด

9.2.2 การแต่งตั้งคณะอนุกรรมการชุดย่อย

  เพื่อกำกับดูแลฝ่ายจัดการให้บริหารกิจการให้เป็นไปตามนโยบายที่กำหนดไว้อย่างมีประสิทธิภาพ
  คณะกรรมการบริษัท
  ได้แต่งตั้งคณะกรรมการตรวจสอบเพื่อช่วยแบ่งเบาภาระของคณะกรรมการบริษัท
  ในการตรวจสอบหรือพิจารณาเรื่องต่าง ๆ ที่สำคัญต่อบริษัทตามที่ได้รับมอบหมาย

  คณะกรรมการตรวจสอบ

  คณะกรรมการตรวจสอบ
  จะต้องเป็นกรรมการอิสระที่ได้รับการสรรหาและคัดเลือกโดยคณะกรรมการบริษัท
  เพื่อเสนอต่อที่ประชุมคณะกรรมการบริษัท หรือที่ประชุมผู้ถือหุ้นเพื่อพิจารณาอนุมัติ
  ซึ่งคณะกรรมการตรวจสอบต้องมีจำนวนไม่น้อยกว่า 3 คน

  คุณสมบัติของคณะกรรมการตรวจสอบ

  1. กรรมการตรวจสอบต้องได้รับการแต่งตั้งจากคณะกรรมการบริษัทหรือที่ประชุมผู้ถือหุ้น

2.  กรรมการตรวจสอบทุกคนต้องเป็นกรรมการอิสระ
    โดยมีคุณสมบัติครบถ้วนตามประกาศของสำนักงานคณะกรรมการกำกับหลักทรัพย์และตลาดหลักทรัพย์
    ไม่เป็นกรรมการที่ได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท
    บริษัทใหญ่ บริษัทย่อย บริษัทร่วม หรือนิติบุคคลที่อาจมีความขัดแย้ง
    ยกเว้นการตัดสินใจในรูปแบบองค์คณะ (Collective decision)

3.  ไม่เป็นกรรมการของบริษัทใหญ่ บริษัทย่อย และบริษัทย่อยลำดับเดียวกัน
    เฉพาะที่เป็นบริษัทจดทะเบียน

4.  กรรมการตรวจสอบต้องสามารถอุทิศเวลาอย่างเพียงพอในการดำเนินงานของคณะกรรมการตรวจสอบ

5.  มีความรู้และประสบการณ์เพียงพอที่จะสามารถทำหน้าที่ในฐานะกรรมการตรวจสอบตามภารกิจที่ได้รับมอบหมาย
    ทั้งนี้ต้องมีกรรมการตรวจสอบอย่างน้อย 1 คน
    ที่มีความรู้และประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงินได้
    โดยบริษัทต้องระบุไว้ในแบบแสดงรายการข้อมูลประจำปี (แบบ 56-1) และรายงานประจำปี
    (Annual Report) ว่ากรรมการตรวจสอบรายใดเป็นผู้ที่มีคุณสมบัติดังกล่าว
    และกรรมการตรวจสอบรายนั้นต้องระบุคุณสมบัติดังกล่าวไว้ในหนังสือรับรองประวัติของกรรมการตรวจสอบที่ต้องส่งต่อตลาดหลักทรัพย์แห่งประเทศไทย

  กรรมการตรวจสอบมีวาระการดำรงตำแหน่ง 3 ปี

  ขอบเขตหน้าที่และความรับผิดชอบของคณะกรรมการตรวจสอบ

1.  สอบทานให้บริษัทมีรายงานทางการเงินอย่างถูกต้องและเปิดเผยข้อมูลอย่างเพียงพอ

2.  สอบทานให้บริษัทมีระบบการควบคุมภายในและระบบการตรวจสอบภายในที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายในตลอดจนให้ความเห็นชอบในการพิจารณาแต่งตั้ง
    โยกย้าย
    เลิกจ้างหัวหน้าหน่วยงานตรวจสอบภายในหรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์แห่งประเทศไทย
    และกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    รวมถึงพิจารณาเสนอค่าตอบแทนของบุคคลดังกล่าวต่อคณะกรรมการบริษัทเพื่อประกอบความเห็นต่อที่ประชุมผู้ถือหุ้น

5.  จัดให้มีการประชุมคณะกรรมการตรวจสอบร่วมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ
    1 ครั้ง

6.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์แห่งประเทศไทย
    และ คณะกรรมการกำกับหลักทรัพย์และตลาดหลักทรัพย์
    ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

7.  จัดทำรายงานของคณะกรรมการตรวจสอบเพื่อเปิดเผยไว้ในรายงานประจำปีของบริษัท
    โดยต้องมีข้อมูลอย่างน้อยตามประกาศของตลาดหลักทรัพย์แห่งประเทศไทย

  8. ในการปฏิบัติหน้าที่คณะกรรมการตรวจสอบ
  หากพบหรือมีข้อสงสัยว่ามีรายการหรือการกระทำดังต่อไปนี้
  ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัท
  ให้คณะกรรมการตรวจสอบรายงานต่อคณะกรรมการบริษัท
  เพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร

1.  รายการที่เกิดความขัดแย้งทางผลประโยชน์

2.  การทุจริต หรือมีสิ่งผิดปกติ หรือมีความบกพร่องที่สำคัญในระบบการควบคุมภายใน

3.  การฝ่าฝืนกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทยหรือกฎหมายที่เกี่ยวข้องกับธุรกิจของบริษัท

  หากคณะกรรมการบริษัท หรือผู้บริหารไม่ดำเนินการให้มีการปรับปรุงแก้ไขภายในเวลาที่กำหนด
  กรรมการตรวจสอบคนใดคนหนึ่งอาจรายงานว่ามีรายการหรือการกระทำดังกล่าวต่อสำนักงานคณะกรรมการกำกับหลักทรัพย์และตลาดหลักทรัพย์
  หรือตลาดหลักทรัพย์แห่งประเทศไทย

9. สนับสนุนและติดตามให้บริษัทมีระบบการบริหารความเสี่ยงอย่างมีประสิทธิภาพ

  10.
  รายงานการดำเนินงานของคณะกรรมการตรวจสอบต่อคณะกรรมการบริษัทในการประชุมคณะกรรมการบริษัท

11. ปฏิบัติการอื่นใดตามที่คณะกรรมการบริษัทมอบหมาย

คณะกรรมการตรวจสอบเป็นผู้พิจารณาแต่งตั้งหัวหน้าหน่วยงานตรวจสอบภายในของบริษัทหรือบุคคลที่เหมาะสมดำรงตำแหน่งดังกล่าวตามแต่จะเห็นสมควรทำหน้าที่เลขานุการคณะกรรมการตรวจสอบ
โดยให้มีหน้าที่จัดเตรียมการประชุมรวมทั้งจัดทำรายงานการประชุมคณะกรรมการตรวจสอบ
ตลอดจนการประสานงานให้มีการรายงานต่อคณะกรรมการบริษัท ผู้ถือหุ้น ผู้ลงทุน
ตลาดหลักทรัพย์แห่งประเทศไทยและหน่วยงานอื่นที่เกี่ยวข้อง ทั้งนี้
เลขานุการคณะกรรมการตรวจสอบมีหน้าที่เข้าร่วมประชุมคณะกรรมการตรวจสอบแต่ไม่มีสิทธิออกเสียงลงคะแนนแต่อย่างใดทั้งสิ้นในทุกกรณี
และหน่วยงานตรวจสอบภายในมีหน้าที่รายงานผลการตรวจสอบให้กับคณะกรรมการตรวจสอบ

ทั้งนี้ในการปฏิบัติหน้าที่ดังกล่าวข้างต้น
คณะกรรมการตรวจสอบมีความรับผิดชอบต่อคณะกรรมการบริษัทโดยตรง
และคณะกรรมการบริษัทยังคงมีความรับผิดชอบในการดำเนินงานของบริษัทต่อบุคคลภายนอก โดยในปี
2556 ได้ทำการประชุมรวม 12 ครั้ง

  รายชื่อคณะกรรมการตรวจสอบ จำนวนครั้งที่เข้าประชุม

1 ว่าที่ร้อยตรีสามารถ เมฆะวนิชย์กุล* ประธานกรรมการตรวจสอบ 12/12

2 นายธวัชชัย จรณะกรัณย์ กรรมการตรวจสอบ 12/12

3 นายผดุง เตชะศรินทร์* กรรมการตรวจสอบ 12/12 *
เป็นผู้มีความรู้และประสบการณ์ที่สามารถทำหน้าที่ในการสอบทานงบการเงิน

9.3 การสรรหาและแต่งตั้งกรรมการและผู้บริหารระดับสูงสุด

9.3.1 กรรมการอิสระ

  คุณสมบัติกรรมการอิสระ

  1. ถือหุ้นไม่เกินร้อยละ 0.5 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่
  บริษัทย่อย บริษัทร่วม ผู้ถือหุ้นรายใหญ่หรือผู้มีอำนาจควบคุมของบริษัท ทั้งนี้
  ให้นับรวมการถือหุ้นของผู้ที่เกี่ยวข้องของกรรมการอิสระรายนั้น ๆ ด้วย

1.  ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้รับเงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย
    บริษัทร่วม บริษัทย่อยลำดับเดียวกัน ผู้ถือหุ้นรายใหญ่ หรือผู้มีอำนาจควบคุมของบริษัท
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2
    ปีก่อนวันที่ได้รับการแต่งตั้งเป็นกรรมการอิสระ

2.  ไม่เป็นบุคคลที่มีความสัมพันธ์ทางสายโลหิต
    หรือโดยการจดทะเบียนตามกฎหมายในลักษณะที่เป็นบิดา มารดา คู่สมรส พี่น้อง และบุตร
    รวมทั้งคู่สมรสของบุตร ของผู้บริหาร ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทหรือบริษัทย่อย

3.  ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุมของบริษัทในลักษณะที่อาจเป็นการขัดขวางการใช้วิจารณญาณอย่างอิสระของตน
    รวมทั้งไม่เป็นหรือเคยเป็นผู้ถือหุ้นที่มีนัย
    หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของบริษัท
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2
    ปีก่อนวันที่ได้รับการแต่งตั้งเป็นกรรมการอิสระ

  ความสัมพันธ์ทางธุรกิจตามวรรคหนึ่ง
  รวมถึงการทำรายการทางการค้าที่กระทำเป็นปกติเพื่อประกอบกิจการ
  การเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือบริการ
  หรือการให้หรือรับความช่วยเหลือทางการเงินด้วยการรับหรือให้กู้ยืม ค้ำประกัน
  การให้สินทรัพย์เป็นหลักประกันหนี้สิน
  รวมถึงพฤติการณ์อื่นทำนองเดียวกันซึ่งเป็นผลให้บริษัทหรือคู่สัญญามีภาระหนี้ที่ต้องชำระต่ออีกฝ่ายหนึ่ง
  ตั้งแต่ร้อยละ 3 ของสินทรัพย์ที่มีตัวตนสุทธิของบริษัทหรือตั้งแต่ 20 ล้านบาทขึ้นไป
  แล้วแต่จำนวนใดจะต่ำกว่า

4.  ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม
    หรือหุ้นส่วนของสำนักงานสอบบัญชีซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของบริษัทสังกัดอยู่
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2
    ปีก่อนวันที่ได้รับการแต่งตั้งเป็นกรรมการอิสระ

5.  ไม่เป็นหรือเคยเป็นผู้ให้บริการทางวิชาชีพใด ๆ
    ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
    ซึ่งได้รับค่าบริการเกินกว่า 2 ล้านบาทต่อปีจากบริษัท บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม
    หรือหุ้นส่วนของผู้ให้บริการทางวิชาชีพนั้นด้วย
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2
    ปีก่อนวันที่ได้รับการแต่งตั้งเป็นกรรมการอิสระ

6.  ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
    หรือ ผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

7.  ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทหรือบริษัทย่อย
    หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน ลูกจ้าง
    พนักงาน ที่ปรึกษาที่รับเงินเดือนประจำ หรือถือหุ้นเกินร้อยละ 1
    ของจำนวนหุ้นที่มีสิทธิออกเสียงทั้งหมดของบริษัทอื่นซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทหรือบริษัทย่อย

8.  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

  ภายหลังได้รับการแต่งตั้งให้เป็นกรรมการอิสระที่มีลักษณะเป็นไปตาม ข้อ 1 ถึง 9 แล้ว
  กรรมการอิสระอาจได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท
  บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท
  โดยมีการตัดสินใจในรูปแบบขององค์คณะ (Collective decision)
  ได้โดยไม่ถือว่ากรรมการอิสระเป็นกรรมการที่มีส่วนร่วมบริหารงาน นอกจากนี้
  กรณีที่คณะกรรมการกำกับตลาดทุนหรือคณะกรรมการกำกับหลักทรัพย์และตลาดหลักทรัพย์ได้มีประกาศปรับปรุงหรือผ่อนปรนหลักเกณฑ์คุณสมบัติกรรมการอิสระ
  ก็ให้ถือปฏิบัติตามได้ภายหลังต่อไป

  9.3.2 การสรรหากรรมการบริษัทและผู้บริหาร

เนื่องจากบริษัทมิได้มีการแต่งคณะกรรมการสรรหาและพิจารณาค่าตอบแทน
คณะกรรมการบริษัทจะเป็นผู้ทำหน้าที่สรรหา
คัดเลือกและเสนอบุคคลให้ดำรงตำแหน่งประธานกรรมการ กรรมการบริษัท คณะกรรมการตรวจสอบ
และกรรมการผู้จัดการใหญ่ พร้อมทั้งพิจารณาผลตอบแทนให้เหมาะสมกับหน้าที่ความรับผิดชอบ
โดยการสรรหาบุคคลเข้าดำรงตำแหน่งกรรมการในกรณีที่ตำแหน่งกรรมการว่างลงไม่ว่าด้วยเหตุใด
จะดำเนินการสรรหา คัดเลือกบุคคลเข้าดำรงตำแหน่งกรรมการและนำเสนอต่อคณะกรรมการบริษัท
เพื่อพิจารณาอนุมัติ ยกเว้นกรณีที่มีการแต่งตั้งกรรมการเข้าใหม่หรือกรรมการออกตามวาระ
จะดำเนินการสรรหาคัดเลือกบุคคลเข้าดำรงตำแหน่งกรรมการ
และนำเสนอต่อที่ประชุมคณะกรรมการบริษัท
เพื่อพิจารณาก่อนที่จะนำเสนอที่ประชุมผู้ถือหุ้นเพื่อพิจารณาต่อไป
โดยการแต่งตั้งกรรมการแต่ละรายต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียง
โดยผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดเลือกตั้งบุคคลคนเดียวหรือหลายคนเป็นกรรมการได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้ ทั้งนี้สำหรับการเลือกตั้งกรรมการอิสระ
จะดำเนินการสรรหาคัดเลือกบุคคลที่มีคุณสมบัติครบถ้วนตามคุณสมบัติของกรรมการอิสระที่คณะกรรมการบริษัทได้กำหนดไว้ซึ่งสอดคล้องกับกฎระเบียบของตลาดหลักทรัพย์แห่งประเทศไทย
และ คณะกรรมการกำกับหลักทรัพย์และตลาดหลักทรัพย์ เข้ามาดำรงตำแหน่งกรรมการอิสระ
นอกจากนั้นคณะกรรมการบริษัทยังได้แต่งตั้งคณะกรรมการตรวจสอบซึ่งจะต้องนำเสนอต่อที่ประชุมผู้ถือหุ้นเพื่ออนุมัติเช่นกัน
เพื่อช่วยแบ่งเบาภาระของคณะกรรมการบริษัท
ในการตรวจสอบการดำเนินงานหรือพิจารณาเรื่องต่าง ๆ ที่สำคัญต่อบริษัทตามที่ได้รับมอบหมาย

บริษัทได้เล็งเห็นถึงความจำเป็นและความสำคัญของการสืบทอดตำแหน่งผู้บริหารระดับสูง
ในกรณีที่มีตำแหน่งผู้บริหารว่างลง
เนื่องจากบริษัทมิได้มีการแต่งคณะกรรมการสรรหาและพิจารณาค่าตอบแทน
คณะกรรมการบริษัทจึงทำหน้าที่สรรหา คัดเลือก
และเสนอบุคคลเข้าดำรงตำแหน่งกรรมการและผู้บริหารระดับสูง
โดยบริษัทได้ทำการคัดเลือกบุคคลที่จะปฏิบัติหน้าที่ในตำแหน่งผู้บริหารดังกล่าวและพัฒนาเพื่อเตรียมความพร้อมให้สามารถรองรับตำแหน่งได้ในอนาคต
ทั้งนี้เพื่อสร้างความเชื่อมั่นให้กับนักลงทุน ผู้ถือหุ้น
ตลอดจนพนักงานว่าการดำเนินงานของบริษัทจะได้รับการสานต่ออย่างทันท่วงที

  9.4 การกำกับดูแลการดำเนินงานของบริษัทย่อยและบริษัทร่วม

เนื่องจากบริษัทเป็นผู้ถือหุ้นในบริษัทย่อยทั้ง 6 แห่งในสัดส่วนร้อยละ 100
บริษัทจึงได้จัดส่งกรรมการบริษัทเพื่อเป็นตัวแทนของบริษัทไปเป็นกรรมการ ผู้บริหาร หรือ
ผู้มีอำนาจควบคุม
ในบริษัทย่อยทุกแห่งในการทำหน้าที่ควบคุมดูแลการจัดการและรับผิดชอบการดำเนินงานของบริษัทย่อย
ตามขอบเขตอำนาจหน้าที่และความรับผิดชอบของกรรมการและผู้บริหารในการกำหนดนโยบายที่สำคัญต่อการดำเนินธุรกิจ
กำหนดระบบการควบคุมภายในที่เหมาะสมและรัดกุมเพียงพอ และ
กำกับดูแลที่มีผลให้การเปิดเผยข้อมูลฐานะการเงินและผลการดำเนินงาน
การทำรายการระหว่างบริษัทดังกล่าวกับบุคคลที่เกี่ยวโยง
การได้มาหรือจำหน่ายไปซึ่งสินทรัพย์หรือการทำรายการสำคัญอื่นใดของบริษัทย่อย ให้ครบถ้วนถูกต้อง
และใช้หลักเกณฑ์ที่เกี่ยวข้องกับการเปิดเผยข้อมูลและการทำรายการในลักษณะดังกล่าวข้างต้นในทำนองเดียวกันกับหลักเกณฑ์ของบริษัท
และมีการตรวจติดตามผลการปฏิบัติโดยหน่วยงานตรวจสอบภายในของบริษัท
และคณะกรรมการตรวจสอบเพื่อดูแลรักษาผลประโยชน์ ในเงินลงทุนของบริษัท

  9.5 การดูแลเรื่องการใช้ข้อมูลภายใน

บริษัทมีการดูแลเรื่องการใช้ข้อมูลภายในตามหลักการกำกับดูแลกิจการที่ดี
โดยได้กำหนดไว้เป็นลายลักษณ์อักษรในจริยธรรมธุรกิจและจรรยาบรรณในส่วนของข้อพึงปฏิบัติของกรรมการ
ผู้บริหาร และพนักงานที่ต้องใช้ปฏิบัติ โดยสรุปนโยบายสำคัญดังนี้

1.  บริษัทได้กำหนดให้กรรมการและผู้บริหารรับทราบถึงประกาศที่เกี่ยวข้องของสำนักงานคณะกรรมการกำกับหลักทรัพย์และตลาดหลักทรัพย์ที่กำหนดให้กรรมการ
    และผู้บริหาร มีหน้าที่รายงานการเปลี่ยนแปลงการถือครองหลักทรัพย์
    ต่อสำนักงานคณะกรรมการกำกับหลักทรัพย์และตลาดหลักทรัพย์ตามมาตรา 59
    แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ภายใน 3 วัน
    นับจากที่มีการเปลี่ยนแปลงการถือครองหลักทรัพย์
    และให้แจ้งให้เลขานุการบริษัทรับทราบเพื่อจัดทำบันทึกการเปลี่ยนแปลงและสรุปจำนวนหลักทรัพย์ของกรรมการและผู้บริหารเป็นรายบุคคล
    เพื่อนำเสนอให้แก่กรรมการบริษัททราบในการประชุมครั้งถัดไป
    นอกจากนั้นยังได้แจ้งบทลงโทษหากมีการฝ่าฝืนหรือไม่ปฏิบัติตามข้อกำหนดดังกล่าวด้วย

2 บริษัทมีข้อกำหนดห้ามเปิดเผยความลับที่เกี่ยวข้องกับกิจการของบริษัท
หรือนำข้อมูลข่าวสารภายในไปแสวงหาประโยชน์ใด ๆ เพื่อตนเองและ/หรือผู้อื่นโดยมิชอบ
การไม่ปฏิบัติตามข้อกำหนดดังกล่าวถือเป็นการกระทำผิดวินัยของบริษัทหากคนใดที่ได้ล่วงรู้ข้อมูลภายในที่สำคัญจะได้รับโทษ

  ทั้งนี้แนวทางดังกล่าวได้ผ่านการให้ความเห็นชอบจากคณะกรรมการบริษัทแล้ว

  9.6 ค่าตอบแทนของผู้สอบบัญชี

  (1) ค่าตอบแทนจากการสอบบัญชี (audit fee)

  บริษัทและบริษัทย่อยจ่ายค่าตอบแทนการสอบบัญชี ให้แก่

  – ผู้สอบบัญชีของบริษัทและบริษัทย่อย ในรอบปีบัญชีที่ผ่านมามีจำนวนเงินรวม 4,010,000 บาท

  – สำนักงานสอบบัญชีที่ผู้สอบบัญชีสังกัด บุคคลหรือกิจการที่เกี่ยวข้องกับผู้สอบบัญชีและ

  สำนักงานสอบบัญชีที่ผู้สอบบัญชีสังกัด ในรอบปีบัญชีที่ผ่านมามีจำนวนเงินรวม - บาท

  (2) ค่าบริการอื่น (non-audit fee)

  บริษัทและบริษัทย่อยจ่ายค่าตอบแทนของงานบริการอื่น ซึ่งได้แก่
  ค่าตรวจสอบและการปฏิบัติตามเงื่อนไขของบัตรส่งเสริมการลงทุน ให้แก่

  – ผู้สอบบัญชีของบริษัทและบริษัทย่อยในรอบปีบัญชีที่ผ่านมามีจำนวน 600,000
  บาทและจะต้องจ่ายใน

  อนาคตอันเกิดจากการตกลงที่ยังไม่ให้บริการไม่แล้วเสร็จในรอบปีบัญชีที่ผ่านมามีจำนวนเงินรวม -
  บาท

  – สำนักงานสอบบัญชีที่ผู้สอบบัญชีสังกัด บุคคลหรือกิจการที่เกี่ยวข้องกับผู้สอบบัญชีและสำนักงานสอบ

  บัญชีดังกล่าวในรอบปีบัญชีที่ผ่านมามีจำนวนเงินรวม - บาท และจะต้องจ่ายในอนาคตอันเกิด

  จากการตกลงที่ยังให้บริการไม่เสร็จในรอบปีบัญชีที่ผ่านมามีจำนวนเงิน - บาท

  9.7 การปฏิบัติตามหลักการกำกับดูแลกิจการที่ดีในเรื่องอื่น ๆ

  – ไม่มี –

10.1 นโยบายภาพรวมด้านความรับผิดชอบต่อสังคม

บริษัทได้ดำเนินธุรกิจโดยตั้งอยู่พื้นฐานของจรรยาบรรณและจริยธรรมทางธุรกิจ
ตามนโยบายในการกำกับดูแลกิจการที่ดี และให้ความสำคัญกับความรับผิดชอบต่อสังคม
จึงได้กำหนดกรอบการดำเนินงานความรับผิดชอบต่อสังคมให้สอดคล้องกับพันธกิจของบริษัท
โดยคำนึงถึงการดำเนินการในกระบวนการธุรกิจ (In process) ได้แก่ การออกแบบผลิตภัณฑ์
การจัดหาวัตถุดิบ กระบวนการผลิตที่คำนึงถึงผู้บริโภคและผลกระทบต่อสิ่งแวดล้อม
รวมทั้งการดำเนินการด้านพนักงาน
การสร้างเสริมศักยภาพการทำงานและการคุ้มครองด้านสังคมและความปลอดภัยของพนักงาน
และการคำนึงถึงการดำเนินงานนอกกระบวนการธุรกิจ (After process)
หรือการให้การสนับสนุนกิจกรรมเพื่อสังคมต่างๆ
เพื่อให้การดำเนินงานด้านความรับผิดชอบต่อสังคมดำเนินการควบคู่กับการดำเนินงานในบริษัทที่ครอบคลุมลูกค้าพนักงานและผู้มีส่วนได้เสียทุกกลุ่ม
ดังนี้

1.  ความรับผิดชอบต่อสังคมด้านสินค้า
    เป็นการดำเนินงานที่รับผิดชอบต่อสังคมที่มีผลกระทบจากตัวสินค้าซึ่งครอบคลุมถึงการใช้บริการ
    วัตถุดิบ เทคโนโลยีและกระบวนการผลิต
    รวมทั้งการคิดค้นผลิตภัณฑ์ที่เป็นมิตรต่อสิ่งแวดล้อมและดำเนินธุรกิจที่คำนึงถึงผู้บริโภคเป็นสำคัญ

2.  ความรับผิดชอบต่อสังคมด้านกระบวนการผลิต
    เป็นการดำเนินงานด้านการบริหารจัดการกระบวนการผลิตและวิธีการดำเนินงานขององค์กรรวมถึงการจัดการธุรกิจด้านการผลิตให้เกิดประสิทธิผลที่ดี
    เช่น
    การบริหารจัดการกระบวนการผลิตให้ได้ตามที่กฎหมายกำหนดและเป็นไปตามข้อกำหนดต่างๆ
    ที่เกี่ยวข้อง และการบริหารจัดการทรัพยากรในกระบวนการผลิต เช่น การกำจัดของเสีย
    การบำบัดน้ำเสีย เพื่อลดมลภาวะและไม่เกิดผลกระทบต่อชุนชนใกล้เคียง

3.  ความรับผิดชอบต่อสังคมด้านชุมชนและสังคม
    เป็นการดำเนินงานที่บริษัทให้ความสำคัญในกิจกรรมหลังจากกระบวนการผลิตที่มีผลต่อชุมชนและสังคม
    จึงได้กำหนดกรอบการดำเนินงาน
    เพื่อตอบแทนและคืนกำไรให้กับสังคมรวมทั้งการมีส่วนร่วมกับชุมชนเพื่อสร้างเครือข่ายในการพัฒนาอย่างยั่งยืน

4.  ความรับผิดชอบต่อสังคมด้านพนักงาน เป็นการดำเนินงานที่มุ่งสร้างเสริมศักยภาพ
    ความเชี่ยวชาญในการปฎิบัติงานของพนักงานขององค์กร
    ให้สอดคล้องกับทิศทางการดำเนินธุรกิจ รวมทั้งการคุ้มครองทางสังคม
    สภาพแวดล้อมและการคุ้มครองสุขภาพ ความปลอดภัยในการทำงานให้กับพนักงาน

10.2 นโยบายความรับผิดชอบต่อสังคม

บริษัทได้กำหนดนโยบายดำเนินธุรกิจด้วยความรับผิดชอบต่อสังคม (Corporate Social
Responsibility;CSR ) เพื่อสร้างความยั่งยืนขององค์กรให้กับผู้มีส่วนได้ส่วนเสียของบริษัท เช่น
ผู้ถือหุ้น พนักงาน ลูกค้า ชุมชน องค์กรภาครัฐฯและอื่นๆ และใช้เป็นแนวปฎิบัติ ดังนี้

1.  การประกอบกิจการด้วยความเป็นธรรม
    บริษัทให้ความสำคัญกับการดำเนินธุรกิจอย่างเป็นธรรมภายใต้หลักธรรมาภิบาล
    เคารพกฎระเบียบของสังคม แข่งขันทางการค้าอย่างยุติธรรม
    เคารพสิทธิในทรัพย์สินและปฎิบัติตามกฎหมายในประเทศที่เกี่ยวข้อง
    ดำเนินธุรกิจที่คำนึงถึงผู้มีส่วนได้ส่วนเสียอย่างเท่าเทียมกันด้วยการจัดการด้านจรรยาบรรณธุรกิจตามหลักการกำกับดูแลกิจการที่ดี
    มีความโปร่งใสและสามารถตรวจสอบได้

2.  การต่อต้านการทุจริตคอร์รัปชั่น
    บริษัทดำเนินกิจการในแนวทางที่ไม่ยอมรับและไม่ยินยอมให้มีการทุจริตคอร์รัปชั่นทุกรูปแบบ

3.  การเคารพสิทธิมนุษยชน
    บริษัทให้ความสำคัญต่อการเคารพสิทธิมนุษยชนและเสรีภาพขั้นพื้นฐานและปฎิบัติต่อพนักงานทุกระดับอย่างเสมอภาคด้วยความเป็นธรรม
    ไม่แบ่งแยกเพศและชนชั้น เชื้อชาติ ศาสนา วัฒนธรรม ความคิดเห็นส่วนบุคคล
    และสิทธิพื้นฐานอื่นๆ รวมถึงความพิการและไม่ใช้แรงงานเด็ก

4.  การปฎิบัติต่อแรงงาน บริษัทคำนึงถึงการคุ้มครองทางสังคมของแรงงาน
    ด้านอาชีวอนามัยและความปลอดภัยในการทำงานให้เป็นไปตามข้อกฎหมายกำหนด
    ตลอดจนการสร้างความผูกพันระหว่างพนักงานและองค์กรด้วยการจัดการทรัพยากรบุคคลอย่างเป็นธรรมในด้านผลตอบแทน
    สวัสดิการ และความก้าวหน้าในอาชีพ
    รวมทั้งส่งเสริมการมีส่วนร่วมกับกิจกรรมสังคมภายในและภายนอกองค์กร

5.  ความรับผิดชอบต่อผู้บริโภค
    บริษัทให้ความสำคัญต่อผู้บริโภคโดยดำเนินกิจกรรมและปฎิบัติงานทางการตลาดที่เป็นธรรม
    เพื่อตอบสนองความต้องการ ความพึงพอใจของลูกค้า ทั้งการจัดการข้อร้องเรียนของลูกค้า
    รับข้อเสนอแนะในการใช้สินค้าและบริการ
    เพื่อให้เกิดความพึงพอใจอย่างสูงสุดและคงไว้ซึ่งความต้องการใช้สินค้าของบริษัทตลอดไป

6.  การดูแลรักษาสิ่งแวดล้อม
    บริษัทดำเนินกิจการในแนวทางที่มีการบริหารจัดการด้านสิ่งแวดล้อมที่มีได้ตามมาตรฐานและข้อกำหนดต่างๆ
    โดยปฎิบัติอย่างจริงจัง
    เพื่อลดผลกระทบและป้องกันปัญหาสิ่งแวดล้อมรวมทั้งพัฒนาผลิตภัณฑ์ที่เป็นมิตรต่อสิ่งแวดล้อม

7.  การร่วมพัฒนาชุมชนและสังคม
    บริษัทได้ดำเนินการตอบแทนสังคมมาโดยตลอดโดยเข้าร่วมและสร้างกิจกรรมสาธารณะประโยชน์แก่ชุมชนและสังคมใกล้เคียง
    ส่งเสริมให้พนักงานมีส่วนร่วมพร้อมทั้งสร้างเครือข่ายกับผู้มีส่วนได้เสียในการดำเนินกิจกรรมการสร้างประโยชน์และพัฒนาชุมชนและสังคม

8.  นวัตกรรมและการเผยแพร่นวัตกรรมจากการดำเนินงานด้านความรับผิดชอบต่อสังคม

  จากพันธกิจ ข้อที่ 5 ในเรื่อง “ดำเนินธุรกิจในแนวทางที่รับผิดชอบต่อสังคมและสิ่งแวดล้อม”
  ประกอบค่านิยมของกิจการที่ระบุ “คุณภาพมาก่อน ไม่รับ ไม่ทำ ไม่ส่งของเสีย”
  เป็นแรงผลักดันและสนับสนุนให้ทุกหน่วยงานของบริษัทตื่นตัว
  และมุ่งมั่นในการคิดพัฒนาปรับปรุงต่อเนื่อง เพื่อให้เกิดการเปลี่ยนแปลงที่เป็นนวัตกรรม

10.3 ผู้มีส่วนได้เสียของบริษัท

การสนับสนุนจากผู้มีส่วนได้เสียต่างๆ นั้นจะช่วยสร้างความสามารถในการแข่งขัน ผลกำไร
ความสำเร็จในระยะยาวให้กับบริษัทได้เป็นอย่างดี บริษัทจึงได้กำหนดตัวบุคคลผู้มีส่วนได้เสียทุกกลุ่ม
ได้แก่ ผู้ถือหุ้น พนักงาน ลูกค้า คู่แข่ง คู่ค้า เจ้าหนี้ หน่วยงานราชการและองค์กรที่เกี่ยวข้อง
ตลอดจนสังคมและสิ่งแวดล้อมที่ได้รับผลกระทบจากการทำธุรกิจของบริษัท
โดยได้กำหนดแนวปฎิบัติที่ครอบคลุมถึงสิทธิและผลประโยชน์ที่ผู้มีส่วนได้เสียพึงได้รับอย่างทั่วถึง
การจัดให้มีช่องทางสำหรับให้ผู้มีส่วนได้เสียสามารถส่งความคิดเห็นหรือข้อเสนอแนะอันเป็นประโยชน์
และสร้างมูลค่าเพิ่มให้กับทุกฝ่ายได้
ซึ่งบริษัทได้แสดงรายละเอียดไว้ในคู่มือจริยธรรมธุรกิจของบริษัทสำหรับกรรมการ ผู้บริหาร
และพนักงาน ที่ใช้ปฎิบัติอย่างต่อเนื่อง และได้เผยแพร่ไว้ในเว็บไซต์ของบริษัท
(www.kulthorn.com)

10.4 การกำกับดูแลกิจการที่ดี

คณะกรรมการบริษัทได้ให้ความสำคัญต่อการดำเนินงานและการปฎิบัติงานในแนวทางของการกำกับดูแลกิจการที่ดี
โดยตระหนักว่าการที่บริษัทมีระบบบริหารจัดการที่มีประสิทธิภาพ โปร่งใส ตรวจสอบได้
จะเป็นส่วนสำคัญที่ทำให้ผู้ถือหุ้น
ผู้ลงทุนและผู้มีส่วนได้เสียทุกฝ่ายมีความเชื่อมั่นและมั่นใจต่อการดำเนินงานของบริษัท
ดังนั้นคณะกรรมการ

จึงได้จัดให้มีนโยบายการกำกับดูแลกิจการและจริยธรรมธุรกิจของบริษัทที่เป็นลายลักษณ์อักษรที่สอดคล้องกับหลักการกำกับดูแลกิจการที่ดีสำหรับบริษัทจดทะเบียนปี
2549 และปี 2555 ของตลาดหลักทรัพย์แห่งประเทศไทย เพื่อให้กรรมการ ผู้บริหาร
และพนักงานของบริษัท ได้ยึดถือปฎิบัติในการดำเนินงานให้บรรลุวัตถุประสงค์และเป้าหมายที่วางไว้
บนแนวทางของการดำเนินธุรกิจที่ยึดมั่นในความถูกต้องและโปร่งใสรวมทั้งเป็นการปลูกฝังให้พนักงานทั้งองค์กรมีความตระหนักและมีจิตสำนึกในจริยธรรมในการดำเนินธุรกิจซึ่งแสดงให้เห็นถึงมาตรฐานการจัดการที่ดี
ที่เสริมสร้างความแข็งแกร่งและเติบโตอย่างยั่งยืนแก่บริษัทอันจะเป็นประโยชน์ต่อผู้มีส่วนได้เสียทุกฝ่ายและสังคม

โดยมีหน่วยงานเลขานุการบริษัท ทำหน้าที่ดูแลให้บริษัท
กรรมการและผู้บริหารปฎิบัติให้ถูกต้องตามกฎข้อบังคับต่างๆ ของตลาดหลักทรัพย์แห่งประเทศไทย
สำนักคณะกรรมการ กำกับหลักทรัพย์และตลาดหลักทรัพย์ พระราชบัญญัติบริษัทมหาชนจำกัด
รวมทั้งข้อกำหนดกฎหมายอื่นๆที่เกี่ยวข้อง โดยสามารถดูรายละเอียดเพิ่มเติมได้ที่
เรื่องการกำกับดูแลกิจการที่ดี ที่ เว็บไซต์ของบริษัท (www. Kulthorn.com)

10.5 การปฏิบัติและกิจกรรมทางด้านความรับผิดชอบต่อสังคม

1. การประกอบกิจการด้วยความเป็นธรรม

บริษัทมีการดำเนินงานและบริหารธุรกิจโดยยึดมั่นในจรรยาบรรณ
โดยคณะกรรมการบริษัทได้จัดทำคู่มือจริยธรรมของบริษัท ผู้บริหารและพนักงาน
ที่ใช้ปฏิบัติอย่างต่อเนื่อง เพื่อใช้เป็นแนวทางปฏิบัติที่ดี ในการดำเนินธุรกิจอย่างเป็นธรรม
ต่อผู้เกี่ยวข้องทั้งภายในและภายนอกองค์กร รวมทั้งการปฏิบัติต่อผู้มีส่วนได้ส่วนเสีย อันได้แก่ ผู้ถือหุ้น
ลูกค้า คู่ค้า คู่แข่งทางการค้า เจ้าหนี้ พนักงาน ชุมชนและสิ่งแวดล้อม
หน่วยงานราชการและองค์กรที่เกี่ยวข้อง เพื่อสร้างความมั่งคงและความเจริญเติบโตอย่างต่อเนื่อง
และยั่งยืนให้กับองค์กรโดยได้เปิดเผยคู่มือจริยธรรมธุรกิจดังกล่าวไว้บนเว็บไซต์ของบริษัท
(www.kulthorn.com)

บริษัทมีนโยบายส่งเสริมคุณธรรม จริยธรรม จรรยาบรรณ ความโปร่งใส
โดยมุ่งเน้นการดำเนินธุรกิจตามหลักจรรยาบรรณในทุกด้าน
และสอดคล้องกับหลักการนโยบายการกำกับดูแลกิจการ
เพื่อนำไปสู่การเป็นองค์กรธรรมาภิบาลและยังได้กำหนดการกำกับดูแลกิจการที่ดีในหมวด
“การคำนึงถึงบทบาทของผู้มีส่วนได้เสีย (Roles of Stakeholders)”
เพื่อดูแลสิทธิของผู้มีส่วนได้เสียกลุ่มต่างๆ ปกป้องผลประโยชน์และดูแลทรัพย์สินของบริษัท
สร้างผลตอบแทนแก่ผู้ถือหุ้นอย่างเหมาะสม
และพัฒนากิจการของบริษัทให้เจริญก้าวหน้ามั่นคงอย่างยั่งยืน

2. การต่อต้านการทุจริตคอร์รัปชั่น

บริษัทมีนโยบายการดำเนินธุรกิจอย่างเป็นธรรมด้วยความซื่อสัตย์สุจริตกับผู้มีส่วนได้เสียและให้ความสำคัญกับการควบคุมภายในโดยตระหนักถึงความเสียหายจากการทุจริตคอร์รัปชั่นทั้งภายในและภายนอกองค์กร
ซึ่งในการดำเนินงานจะไม่ยอมรับและไม่ยอมให้เกิดขึ้น
จึงกำหนดให้ทุกหน่วยงานต้องกำหนดการควบคุมภายในสำหรับการดำเนินงาน
รวมทั้งปฎิบัติตามกฎหมาย ระเบียบ ข้อบังคับของบริษัท และได้กำหนดจรรยาบรรณของกรรมการ
ผู้บริหาร และพนักงานในจริยธรรมธุรกิจเพื่อเป็นแนวทางการปฎิบัติงาน
โดยรายละเอียดได้เปิดเผยไว้ในคู่มือจรรยาบรรณธุรกิจไว้บนเว็บไซต์ของบริษัท
(www.kulthorn.com)

3. การเคารพสิทธิมนุษยชน

บริษัทยึดหลักการเคารพสิทธิมนุษยชนเป็นหลักสำคัญในการดำเนินงานขององค์กรซึ่งมีแนวทางการปฎิบัติดังนี้

1.  ผู้บริหารพึงปฏิบัติหรือควบคุมให้พนักงานปฏิบัติตามเจตนารมณ์ของกฎหมายและกฎระเบียบอย่างเคร่งครัด

2.  ผู้บริหารพึงปฏิบัติตามกฎหมายและข้อบังคับต่างๆ
    ที่เกี่ยวข้องกับพนักงานอย่างเคร่งครัดและรับฟังข้อเสนอแนะของพนักงาน

3.  ผู้บริหารพึงปฏิบัติต่อพนักงานด้วยความสุภาพ
    และให้ความเคารพต่อความเป็นปัจเจกบุคคลและศักดิ์ศรีของความเป็นมนุษย์
    และหลีกเลี่ยงการดำเนินการใดๆ ที่ไม่เป็นธรรม
    ซึ่งอาจคุกคามและสร้างความกดดันต่อสภาพจิตใจของพนักงาน

4.  ผู้บริหารพึงรักษาความลับ โดยผู้บริหารต้องรักษาข้อมูลของบริษัทและของลูกค้าไว้เป็นความลับ
    โดยไม่เปิดเผยข้อมูลหรือข่าวสารของบริษัทที่ยังไม่ควรเปิดเผย

5.  พนักงานพึงรักษาความลับ โดยพนักงานต้องรักษาข้อมูลของบริษัทและของลูกค้าไว้เป็นความลับ
    โดยไม่เปิดเผยข้อมูลหรือข่าวสารของบริษัทที่ยังไม่ควรเปิดเผย
    และไม่ให้ข่าวสารหรือข้อมูลใดๆ ที่ผู้มีอำนาจสั่งการยังไม่อนุญาต

การปฏิบัติต่อพนักงานและดูแลด้วยความเสมอภาค

1.  บริษัทให้ความเสมอภาคในโอกาสการจ้างงาน ที่มีความเท่าเทียมกันแก่พนักงานทุกคน

2.  ผู้บริหารพึงให้โอกาสแก่พนักงานอย่างทั่วถึงและสม่ำเสมอในการได้รับการพัฒนาความรู้
    ความสามารถ

3.  บริษัทมีช่องทางการรับฟังข้อคิดเห็นและข้อเสนอแนะ ของพนักงานอย่างทั่วถึง
    และปกป้องความเสียหายต่อพนักงานอย่างเท่าเทียมกัน

4.  การปฏิบัติต่อแรงงานอย่างเป็นธรรม

บริษัทคำนึงถึงความเท่าเทียมกันตามหลักสิทธิมนุษยชน และมีการปฏิบัติต่อพนักงานอย่างเป็นธรรม
ตามกฎหมายและข้อกำหนดที่เกี่ยวข้องกับสิทธิมนุษยชนและการจ้างงาน
โดยมีแนวทางในการปฏิบัติต่อพนักงาน ดังนี้

1.  บริษัทให้ความสำคัญกับการพัฒนาพนักงานเพื่อฝึกทักษะและเพิ่มพูนศักยภาพ
    และให้โอกาสแก่พนักงานได้รับการเรียนรู้อย่างทั่วถึงและสม่ำเสมอ

2.  บริษัทให้ความเสมอภาคและความเท่าเทียมกันในการให้โอกาสรับฟังความคิดเห็นและข้อเสนอแนะจากพนักงานทุกคนตามพื้นฐานความรู้ทางวิชาชีพของพนักงาน

3.  บริษัทได้จัดการสภาพการทำงานให้มีความปลอดภัยและถูกสุขลักษณะ
    บริหารธุรกิจในแนวทางที่คำนึงถึงสิ่งแวดล้อม
    และจัดสถานที่ทำงานซึ่งปราศจากวัตถุอันตรายต่อความปลอดภัยและสุขภาพ หรือหากมี
    จะทำการควบคุมวัตถุอันตรายดังกล่าวให้อยู่ในเกณฑ์ที่ยอมรับได้

4.  บริษัทได้ปฎิบัติตามข้อกำหนด กฎหมายแรงงานอย่างเคร่งครัด ทั้งในเรื่องการจ้างแรงงานเด็ก
    การจ้างแรงงานต่างด้าวเป็นต้น

5.  บริษัทได้ปฎิบัติตามข้อกำหนดของลูกค้าอย่างเคร่งครัดในด้านการปฎิบัติต่อการจ้างแรงงาน
    สวัสดิการ สุขภาพความปลอดภัยของพนักงาน

  จำนวนพนักงานทั้งสิ้นในปี 2556 จัดเป็นดังนี้

  จำนวนพนักงานโดยรวม 2,123 คน

  - ประเภทการจ้าง

  รายเดือน 1,082 คน

  รายวัน 1,041 คน

  - เพศ

  ชาย 1,286 คน

  หญิง 837 คน

  - สัญชาติ

  ไทย 1,786 คน

  พม่า 24 คน

  กัมพูชา 313 คน

  - พนักงานพิการ 11 คน

  - ชั่วโมงการทำงานของพนักงาน 8 ชั่วโมงต่อวัน

การให้ความคุ้มครองทางสังคม การคุ้มครองสภาพการทำงานของลูกจ้าง

บริษัทให้ความสำคัญกับความคุ้มครองทางสังคมและการคุ้มครองสภาพการทำงานของลูกจ้างเป็นสำคัญ
โดยกำหนดให้ต้องมีการปฏิบัติตามกฎหมายด้านแรงงานอย่างเคร่งครัด
ดำเนินการบริหารค่าตอบแทนและจัดหาสวัสดิการแก่พนักงานด้วยความเหมาะสมและเป็นธรรม
และปรับเปลี่ยนให้เหมาะสมสอดคล้องกับสภาพสังคมและเศรษฐกิจในปัจจุบัน
เพื่อตอบแทนและสนับสนุนให้พนักงานปฏิบัติงานอย่างมีประสิทธิภาพด้วยความเต็มใจ

สวัสดิการสำหรับพนักงาน

คุณภาพชีวิตและความเป็นอยู่ของพนักงานเป็นสิ่งสำคัญที่บริษัทตระหนักถึง จึงได้จัดสวัสดิการต่างๆ
ให้กับพนักงานอย่างเหมาะสมที่เทียบเท่ากันทั้งพนักงานรายวันและพนักงานประจำ
และปฏิบัติต่อแรงงานต่างด้าวอย่างถูกต้องตามกฎหมายรวมทั้งจัดสวัสดิการที่เหมาะสมดังนี้

1.  เบี้ยขยัน เบี้ยมาทำงาน ค่าทำงานกะ

  บริษัทจัดให้มีเบี้ยขยัน เบี้ยมาทำงาน ค่าทำงานกะ สำหรับพนักงานปฏิบัติงาน
  เพื่อจูงใจและเป็นกำลังใจให้กับพนักงาน โดยมีระเบียบและหลักเกณฑ์ที่ชัดเจน

2.  เบี้ยความร้อน เบี้ยทำงานในพื้นที่สารเคมี

  บริษัทจัดให้มีเบี้ยความร้อน เบี้ยทำงานในพื้นที่สารเคมี สำหรับพนักงานปฏิบัติงาน
  เพื่อจูงใจและเป็นกำลังใจให้กับพนักงาน โดยมีระเบียบและหลักเกณฑ์ที่ชัดเจน

3.  โครงการประกันสุขภาพกลุ่ม

  บริษัทจัดทำประกันสุขภาพกลุ่ม
  เนื่องจากสุขภาพของพนักงานเป็นสิ่งสำคัญต่อการปฏิบัติงานและเพื่อให้พนักงานเกิดความมั่นใจในการทำงาน

  4. กองทุนประกันสังคม

  บริษัทดำเนินงานจัดทำกองทุนประกันสังคมสำหรับพนักงานเพื่อได้รับความสะดวกและมั่นใจกับหลักประกันสุขภาพ

  5. เงินช่วยเหลือกรณีต่างๆ

  บริษัทจัดให้มีสวัสดิการเงินช่วยเหลือพนักงานในกรณีต่างๆ เพื่อเป็นขวัญและกำลังใจให้กับพนักงาน
  เช่น เงินช่วยเหลือพนักงานและครอบครัวพนักงานที่เสียชีวิต เงินช่วยเหลือกรณีบุตรคนแรก
  ของขวัญเยี่ยมไข้พนักงาน

  6. ร้านอาหารราคาประหยัด

  บริษัทจัดให้มีร้านอาหารสำหรับจำหน่ายอาหารราคาประหยัด
  เพื่อแบ่งเบาภาระค่าอาหารสำหรับพนักงาน

  7. ชุดเครื่องแบบพนักงาน

  บริษัทจัดให้มีเครื่องแบบพนักงานสำหรับพนักงานทุกระดับ ปีละ 2 ชุด
  เพื่อช่วยเรื่องค่าใช้จ่ายของพนักงาน อีกทั้งเพื่อความระเบียบและเป็นเอกลักษณ์ของบริษัท

  8. วันหยุดพักผ่อนประจำปีและหยุดพักผ่อนเพิ่มพิเศษตามอายุการทำงาน

  บริษัทมีนโยบายให้พนักงานลาหยุดพักผ่อนประจำปี เพื่อพักผ่อนหรือปฏิบัติภารกิจส่วนตัว
  โดยมีระเบียบและหลักเกณฑ์การปฏิบัติอย่างชัดเจน

การฝึกอบรมและพัฒนาศักยภาพของพนักงาน

ศักยภาพของพนักงานเป็นหัวใจสำคัญในการพัฒนาธุรกิจ
บริษัทจึงให้ความสำคัญในการพัฒนาความรู้ความสามารถให้เท่าทันกับการเปลี่ยนแปลงในปัจจุบัน เช่น
การเปลี่ยนแปลงเศรษฐกิจ สิ่งแวดล้อม และการแข่งขัน
ตลอดระยะเวลาที่ผ่านมาบริษัทมีการจัดทำแผนงานฝึกอบรมประจำปีให้กับพนักงานโดยพิจารณาจัดทำแผนการฝึกอบรมจากข้อกำหนดมาตรฐานสากล
ข้อกำหนดของกฎหมาย และหลักสูตรจากความต้องการของพนักงาน เพื่อนำมาพัฒนาทักษะ
ความรู้ความสามารถในการทำงานให้เหมาะสมกับตำแหน่งของงานในแต่ละระดับ
โดยส่วนงานทรัพยากรมนุษย์มีหน้าที่วิเคราะห์ความจำเป็นและความต้องการในการฝึกอบรม
โดยแบ่งการฝึกอบรมออกเป็นหมวดที่สำคัญ ดังนี้

1.  พัฒนาความรู้และทักษะ

-   การสร้างจิตสำนึก

-   การบริหารจัดการ

-   ความรู้ทักษะเฉพาะงาน

2.  การเพิ่มผลผลิต

-   บริหารการผลิต

3.  ข้อมูลที่สำคัญขององค์กร

-   เป้าหมายแผนธุรกิจของบริษัท

-   การปฏิบัติตามข้อกำหนด

4.  ข้อมูลที่มีการเปลี่ยนแปลง ได้แก่ การเปลี่ยนแปลงระเบียบปฏิบัติ
    การเปลี่ยนแปลงระบบวิธีการทำงาน เทคโนโลยี การปรับปรุงเครื่องมือ/อุปกรณ์ในการทำงาน
    การนำเทคโนโลยีใหม่มาใช้ การปรับโครงสร้างการบริหาร การประกาศใช้กฎหมายใหม่
    การเปลี่ยนแปลงสภาวการณ์ภายนอกเกี่ยวกับสภาพเศรษฐกิจ สังคม

  สำหรับในปี 2556 บริษัทมีการดำเนินการฝึกอบรมของพนักงาน ดังนี้

-   การอบรมภายใน (In-house) จำนวน 52 หลักสูตร

-   การอบรมภายนอก (Public) จำนวน 81 หลักสูตร

-   ระดับพนักงานปฏิบัติการ จำนวน 86 หลักสูตร

-   ระดับหัวหน้างาน จำนวน 99 หลักสูตร

-   ระดับผู้บริหาร จำนวน 35 หลักสูตร

การประเมินผลพนักงาน

บริษัทมีการประเมินผลการปฏิบัติงานของพนักงาน ที่สอดคล้องกับแผนงานของบริษัท
ที่ช่วยสนับสนุนการบริหารงานด้านทรัพยากรมนุษย์ให้มีประสิทธิภาพ
ซึ่งผลประเมินจะสามารถแสดงถึงความสามารถของพนักงาน จุดเด่น จุดด้อย
พฤติกรรมของพนักงานรวมทั้งแนวทางการพัฒนาทักษะให้กับพนักงานต่อไป
โดยบริษัทมีหลักเกณฑ์การประเมินปีละ 2 ครั้งทุกๆ 6 เดือน
ตามระยะเวลาเข้ามาปฏิบัติงานหรือรอบปีของพนักงาน
เพื่อให้โอกาสพนักงานปรับปรุงและพัฒนาศักยภาพของตัวเองอย่างเต็มที่

ขอบเขตให้ความคุ้มครองสุขภาพและความปลอดภัย

บริษัทดำเนินการให้สถานที่ทำงานมีความปลอดภัยและถูกหลักอาชีวอนามัย
เพื่อลดปัญหาอุบัติเหตุและปัญหาสุขภาพสำหรับการทำงานของพนักงาน
โดยมีแนวทางการดำเนินงานด้านความปลอดภัย อาชีวอนามัย และสิ่งแวดล้อม ดังนี้

  1.
  บริษัทต้องดูแลรักษาสภาพแวดล้อมในการทำงานให้มีความปลอดภัยต่อชีวิตและทรัพย์สินของพนักงานอยู่
  เสมอ

  2. บริษัทจัดให้มีการจัดทำระเบียบปฎิบัติ การวางแผนดำเนินการ
  และการฝึกอบรมพนักงานให้มีความเข้าใจและได้รับข้อมูลข่าวสารที่เพียงพอในเรื่องความปลอดภัยในการทำงาน
  เพื่อป้องกันอันตรายอันอาจเกิดจากเครื่องจักร วิธีการทำงาน หรือโรคภัยต่างๆ

  3. บริษัทต้องปฏิบัติตามกฎหมายและข้อบังคับต่างๆ ในเรื่องความปลอดภัย อาชีวอนามัย
  อย่างเคร่งครัดและจะนำมาตรฐานการจัดการเกี่ยวกับความปลอดภัยที่ได้รับการยอมรับมาบังคับใช้ในกรณีที่ไม่มีกฎหมายและข้อบังคับใช้อยู่

  4. บริษัทจะพยายามป้องกันอุบัติเหตุ
  การบาดเจ็บและเจ็บป่วยเนื่องจากงานอาชีพด้วยความร่วมมืออย่างจริงจังของพนักงานทุกคน
  รวมทั้งจะจำกัดและจัดการความเสี่ยงต่อความปลอดภัยอันเกิดจากการดำเนินงานทางธุรกิจ

  5.
  ผู้บังคับบัญชามีหน้าที่กำหนดหรือเผยแพร่แนวทางในการป้องกันและควบคุมไม่ให้เกิดอุบัติเหตุและปัญหาสุขอนามัยจากการทำงานให้กับพนักงานและผู้เกี่ยวข้อง
  รวมทั้งจัดให้มีการตรวจสุขภาพพนักงานตามความเสี่ยงของพนักงาน

  นอกจากนี้บริษัทได้ดำเนินกิจกรรมตามมาตรฐาน ISO 14001 ทางด้านสิ่งแวดล้อม
  ด้วยการจัดทำนโยบาย

ความปลอดภัย อาชีวอนามัยและสภาพแวดล้อมในการทำงาน โดยมีวัตถุประสงค์

  1. เพื่อป้องกันมิให้เกิดเหตุการณ์ใดๆ
  อันจะก่อให้เกิดความเสียหายแก่ความสามารถในการบริหารงานให้เป็นไปตามความต้องการและคาดหวังของผู้มีส่วนได้เสียทุกกลุ่ม

  2. เพื่อป้องกันการบาดเจ็บหรือเจ็บป่วยเนื่องจากการทำงานของพนักงานทุกคน

  3. เพื่อป้องกันมิให้เกิดความเสียหายแก่ทรัพย์สินของบริษัท

ในการดำเนินงานได้จัดตั้งคณะกรรมการความปลอดภัย
อาชีวอนามัยและสภาพแวดล้อมในการทำงานมาจากการเลือกตั้งสมาชิกในองค์กร
ซึ่งถือว่าเป็นตัวแทนของพนักงานจากทุกหน่วยงาน
ในการปฏิบัติงานเพื่อความปลอดภัยของพนักงานทุกคน โดยมีบทบาทหน้าที่ ดังนี้

  1. พิจารณานโยบายและแผนงานด้านความปลอดภัยในการทำงาน
  รวมทั้งความปลอดภัยนอกการทำงานเพื่อป้องกันและลดการเกิดอุบัติเหตุ การประสบอันตราย
  การเจ็บป่วย หรือการเกิดเหตุเดือดร้อนรำคาญอันเนื่องจากการทำงาน
  หรือความไม่ปลอดภัยในการทำงานเสนอต่อนายจ้าง

  2. รายงานและเสนอแนะ มาตรการ หรือแนวทางปรับปรุงแก้ไข
  เพื่อให้ถูกต้องตามกฎหมายเกี่ยวกับความปลอดภัยในการทำงาน
  และมาตรฐานความปลอดภัยในการทำงานต่อนายจ้าง เพื่อความปลอดภัยในการทำงานของลูกจ้าง
  ผู้รับเหมา และบุคคลภายนอกที่เข้ามาปฏิบัติงานหรือเข้ามาใช้บริการประกอบกิจการ

  3. ส่งเสริม สนับสนุนกิจกรรมด้านความปลอดภัยในการทำงานของสถานประกอบกิจการ

  4. พิจารณาข้อบังคับและคู่มือ
  รวมทั้งมาตรฐานด้านความปลอดภัยในการทำงานของสถานประกอบกิจการ

  5. สำรวจการปฏิบัติการด้านความปลอดภัยในการทำงาน
  และตรวจสอบสถิติการประสบอันตรายที่เกิดขึ้นในสถานประกอบกิจการนั้น
  อย่างน้อยเดือนละหนึ่งครั้ง

  6. พิจารณาโครงการหรือแผนการฝึกอบรมเกี่ยวกับความปลอดภัยในการทำงาน
  รวมถึงโครงการหรือแผนการอบรมเกี่ยวกับบทบาทหน้าที่ความรับผิดชอบในด้านความปลอดภัยของลูกจ้าง
  หัวหน้างาน ผู้บริหาร นายจ้าง และบุคลากรทุกระดับเพื่อเสนอความเห็นต่อนายจ้าง

  7.
  วางระบบการรายงานสภาพการทำงานที่ไม่ปลอดภัยเป็นหน้าที่ของลูกจ้างทุกคนทุกระดับต้องปฏิบัติ

  8. ติดตามผลความคืบหน้าเรื่องที่เสนอนายจ้าง

  9. รายงานผลการปฏิบัติงานประจำปี รวมทั้งระบุปัญหา อุปสรรค
  และข้อเสนอแนะในการปฏิบัติหน้าที่ของคณะกรรมการเมื่อปฏิบัติหน้าที่ครบ 1 ปี
  เพื่อเสนอต่อนายจ้าง

  10. ประเมินผลการดำเนินงานด้านความปลอดภัยในการทำงานของสถานประกอบกิจการ

  11. ปฏิบัติด้านความปลอดภัยในการทำงานอื่นตามที่นายจ้างมอบหมาย

โดยในปี 2556
บริษัทจัดให้มีการอบรมหลักสูตรด้านความปลอดภัยและอาชีวอนามัยตามโครงการอบรมตามนโยบายคุณภาพ
จำนวน 16 หลักสูตร เพื่อให้พนักงานมีความรู้ ความปลอดภัยปราศจากอุบัติเหตุในการทำงาน
โดยมีรายชื่อหลักสูตร ดังนี้

1.  กิจกรรมส่งเสริมความปลอดภัยก่อนเริ่มงาน. KYT

2.  การใช้และจัดเก็บวัตถุอันตราย

3.  การอบรมการสร้างจิตสำนึกความปลอดภัยในการทำงาน

4.  การอบรมการใช้งาน PPE อย่างถูกวิธี

5.  การใช้และการตรวจสอบอุปกรณ์ป้องกันอัคคีภัยในหน่วยงาน

6.  การขับขี่รถโฟร์คลิฟท์,แฮนด์ลิฟท์อย่างถูกต้องและปลอดภัย

7.  จป.หัวหน้างาน,จป.บริหาร (ตามกฎหมาย)

8.  การดับเพลิงขั้นต้น (ตามกฎหมาย)

9.  อบรมทีมปฐมพยาบาล

10. การอบรมชี้แจงหน้าที่ตามโครงสร้างผู้รับผิดชอบ

11. ซ้อมอพยพหนีไฟ (ตามกฎหมาย)

12. ความรู้ความเข้าใจเกี่ยวกับโครงการอนุรักษ์การได้ยิน

13. โครงการเร่งรัดการลดอุบัติเหตุจากการทำงานในสถานประกอบกิจการที่มีการประสบอันตรายสูง

14. กฎหมายสาธารณสุขสิ่งแวดล้อม สุขภาพ และการจัดการกับภัยพิบัติในสถานประกอบการ

15. โครงการพัฒนาศักยภาพในการปฏิบัติตามมาตรฐานกฎหมายความปลอดภัยฯในการทำงาน

16. กฎกระทรวงกำหนดมาตรฐานเกี่ยวกับการป้องกันและระงับอัคคีภัยและแนวปฏิบัติ

นอกจากการอบรมให้ความรู้ด้านความปลอดภัย
อาชีวอนามัยและความปลอดภัยในการทำงานแล้วคณะกรรมการยังจัดให้มีกิจกรรมที่จะส่งเสริมและสื่อสารข้อมูลการด้านความปลอดภัยให้กับพนักงานทราบด้วยการประชาสัมพันธ์ข่าวสารเรื่องความปลอดภัยรวมทั้งจัดกิจกรรมสัปดาห์ความปลอดภัย
(SAFTY WEEK) เป็นประจำทุกปี
เพื่อให้พนักงานรับความรู้และมีส่วนร่วมในกิจกรรมรณรงค์ด้านความปลอดภัยในการทำงาน

บทบาทหน้าที่ความรับผิดชอบของพนักงานด้านความปลอดภัยในการทำงาน

เพื่อให้พนักงานทุกคนได้ทราบถึงบทบาทหน้าที่ความรับผิดชอบของของตนในฐานะลูกจ้างที่จะต้องร่วมมือกับบริษัทซึ่งเป็นนายจ้าง
ตามพระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ. 2554
และกฎหมายว่าด้วยความปลอดภัยในการทำงานอื่นๆ ที่เกี่ยวข้อง
จึงกำหนดบทบาทหน้าที่รับผิดชอบของพนักงานทุกคน
ด้านความปลอดภัยอาชีวอนามัยและสภาพแวดล้อมในการทํางาน ให้ยึดถือปฏิบัติโดยเคร่งครัด
ดังต่อไปนี้

1.  พนักงานทุกคน มีหน้าที่ปฏิบัติตามพระราชบัญญัติความปลอดภัย อาชีวอนามัย
    และสภาพแวดล้อมในการทำงาน พ.ศ. 2554

2.  พนักงานทุกคน มีหน้าที่ปฏิบัติตามสัญลักษณ์เตือนอันตราย และเครื่องหมายเกี่ยวกับความปลอดภัย
    อาชีวอนามัย และสภาพแวดล้อมในการทำงาน ที่บริษัทติดประกาศไว้โดยเคร่งครัด

3.  พนักงานทุกคน
    มีหน้าที่ช่วยดูแลให้มีสภาพการทํางานและสภาพแวดล้อมในการทำงานที่ปลอดภัยและถูกสุขลักษณะ
    มิให้ได้รับอันตรายต่อชีวิต ร่างกาย จิตใจ และสุขภาพอนามัย

4.  พนักงานทุกคน มีหน้าที่เข้ารับการฝึกอบรมที่บริษัทจัดขึ้น
    เพื่อให้สามารถบริหารจัดการและดำเนินการด้านความปลอดภัย อาชีวอนามัย
    และสภาพแวดล้อมในการทำงานได้อย่างปลอดภัยก่อนเข้าทำงาน เปลี่ยนงาน
    เปลี่ยนสถานที่ทำงาน หรือเปลี่ยนแปลงเครื่องจักรหรืออุปกรณ์

5.  พนักงานทุกคน ต้องปฏิบัติงานตามคู่มือ มาตรฐานการปฏิบัติงาน
    กฎระเบียบข้อบังคับด้านความปลอดภัยในการทำงาน รวมถึงข้อแนะนำสอนงานจากหัวหน้างาน

6.  พนักงานทุกคน มีหน้าที่ให้ความร่วมมือกับบริษัทในการดําเนินการและส่งเสริมด้านความปลอดภัย
    อาชีวอนามัย และสภาพแวดล้อมในการทำงาน อาทิเช่น กิจกรรม KYT
    หรือกิจกรรมปลูกจิตสำนึกด้านความปลอดภัย อื่นๆ ที่บริษัทกำหนดขึ้น

7.  พนักงานทุกคน
    มีหน้าที่แจ้งข้อบกพร่องของสภาพการทำงานหรือการชํารุดเสียหายของของอาคาร สถานที่
    เครื่องมือ เครื่องจักร หรืออุปกรณ์
    ที่ไม่สามารถแก้ไขได้ด้วยตนเองหรืออาจจะเกิดอันตรายในการทำงาน ต่อหัวหน้างาน
    จป.วิชาชีพ หน่วยงานความปลอดภัย หรือผู้บริหาร โดยมิชักช้า
    เพื่อดำเนินการแก้ไขปรับปรุงให้เกิดความปลอดภัย

8.  พนักงานทุกคนมีหน้าที่สวมใส่อุปกรณ์คุ้มครองความปลอดภัยส่วนบุคคลที่บริษัทจัดให้ตามสภาพและลักษณะของงานตลอดระยะเวลาทำงาน
    และดูแลรักษาอุปกรณ์ดังกล่าวให้มีสภาพพร้อมใช้งานอยู่เสมอ
    ทั้งนี้หากพบว่าพนักงานไม่สวมใส่อุปกรณ์ฯ ดังกล่าวขณะทำงาน ให้หัวหน้างาน หรือ จป.วิชาชีพ
    หรือหน่วยงานความปลอดภัย สั่งให้พนักงานหยุดปฏิบัติงานทันทีจนกว่าจะสวมใส่อุปกรณ์ฯ
    พร้อมทั้งมีบทลงโทษตามระเบียบข้อบังคับของบริษัท

9.  หากพนักงานจงใจกระทําการอันเป็นเหตุให้มีการหยุดการปฏิบัติงานหรือหยุดกระบวนการผลิต
    ซึ่งส่งผลกระทบสร้างความเสียหายทั้งต่อตัวพนักงานเองและต่อบริษัท
    จะมีบทลงโทษทางวินัยตามข้อบังคับการทำงานขั้นสูงสุด

10. พนักงานทุกคนมีหน้าที่ แจ้งการประสบอันตราย บาดเจ็บ เจ็บป่วย
    หรือการเกิดเหตุเดือดร้อนรำคาญอันเนื่องจากการทํางาน ต่อหัวหน้างานทันทีโดยมิชักช้า

การรับรู้ข่าวสารและการเข้าถึงข้อมูลของพนักงาน

ในการปฏิบัติงานบริษัทจัดให้มีการประชุมกลุ่มย่อย (Morning Talk) ทุกๆวันก่อนการทำงาน
เพื่อให้พนักงานในส่วนปฏิบัติงานและหัวหน้างานได้แจ้งข่าวสารต่างๆ
และแลกเปลี่ยนความคิดเห็นในประเด็นที่เกี่ยวข้องกับการทำงานและประเด็นอื่นๆ
ที่เป็นประโยชน์แก่ตัวพนักงานและการปฏิบัติงาน
นอกจากนี้พนักงานทุกคนสามารถเข้าถึงแหล่งข้อมูลข่าวสารของบริษัทผ่านช่องทาง Intranet
ซึ่งรวบรวมข่าวสารที่เกี่ยวกับองค์กรและพนักงาน เอกสารแบบฟอร์มที่จำเป็น
เพื่ออำนวยความสะดวกกับพนักงาน รวมทั้งบอร์ดประชาสัมพันธ์ทั้งส่วนกลางและแต่ละหน่วยงาน
นอกจากนี้พนักงานยังสามารถเสนอแนะความคิดเห็นและร้องเรียนเรื่องต่างๆ
โดยนำส่งในกล่องรับฟังความคิดเห็นและข้อร้องเรียนที่จัดตั้งไว้ให้ ณ แต่ละจุด
เพื่อให้พนักงานเขียนข้อเสนอแนะและข้อร้องเรียนมายังผู้บริหาร

5.  ความรับผิดชอบต่อผู้บริโภค

ความรับผิดชอบต่อผู้บริโภคเป็นสิ่งสำคัญที่บริษัทได้ให้ความสำคัญและตระหนักถึงเป็นอย่างมาก
บริษัทได้พัฒนาการดำเนินงานจนได้รับรองระบบบริหารคุณภาพ OSO 9001:2008, OSO
14001:2004, OSHAS 18000:2007 ที่ให้ความสำคัญกับความพึงพอใจของลูกค้า
โดยบริษัทมุ่งมั่นที่จะออกแบบพัฒนา ผลิต
และจัดจำหน่ายมอเตอร์คอมเพรสเซอร์แบบลูกสูบสำหรับเครื่องทำความเย็นและเครื่องปรับอากาศตามข้อกำหนดต่างๆ
และกฎหมาย เพื่อให้สินค้ามีคุณภาพ ตรงตามความต้องการของผู้บริโภคมากที่สุด
และชดเชยต่อความเสียหายที่ลูกค้าได้รับ

กระบวนการผลิต เทคโนโลยีการผลิตและวัตถุดิบที่เป็นมิตรต่อผู้บริโภค

บริษัทให้ความสำคัญต่อกระบวนการผลิต รวมทั้งเทคโนโลยีที่คำนึงถึงความปลอดภัยของผู้บริโภค
เริ่มตั้งแต่การเลือกใช้วัตถุดิบในการผลิตและการบริการที่มีคุณภาพโดยผู้จัดจำหน่ายวัตถุดิบและการให้บริการต่างๆ
ต้องผ่านการตรวจประเมินและได้รับการคัดเลือกตามระบบที่กำหนดในเบื้องต้นรวมถึงการตรวจติดตามและประเมินเป็นรายปีในภายหลัง
โดยในปี 2556 ที่ผ่านมาบริษัทได้ทำการประเมินผู้ขาย ผู้ส่งมอบและผู้ให้บริการในจำนวน 154
รายของหมวดการดำเนินงานส่งมอบคุณภาพและรักษาสิ่งแวดล้อมมีผลเป็นค่าเฉลี่ยในระดับ 99.94%
ของเป้าหมาย

กระบวนการผลิตของบริษัทมีมาตรฐานมีความปลอดภัยต่อผู้บริโภค
โดยมีระบบควบคุมคุณภาพตลอดกระบวนการผลิต
โดยเริ่มตั้งแต่การรับวัตถุดิบเข้าสู่กระบวนการผลิตอย่างมีมาตรฐานด้วยการตรวจสอบรับเข้า
(Incoming Inspection) ก่อนนำเข้าสู่กระบวนการผลิตแปรรูป
จนถึงการประกอบขั้นสุดท้ายเป็นสินค้าสำเร็จรูป มีการควบคุมคุณภาพ (Quality Control)
ทุกขั้นตอนสำคัญของการผลิต และทำการตรวจสอบขั้นสุดท้าย (Final Inspection)
ก่อนการส่งมอบถึงผู้บริโภค
โดยทุกขั้นตอนมีการดำเนินการอย่างเป็นกระบวนการและมีความสัมพันธ์อย่างเป็นระบบตามขั้นตอนในระบบบริหารคุณภาพตามมาตรฐาน
ISO 9001:2008 และส่งเสริมให้มีการปรับปรุงอย่างต่อเนื่อง เพื่อให้มั่นใจว่าผลิตภัณฑ์ได้มาตรฐาน
ปลอดภัยสำหรับผู้บริโภค

การตรวจและทดสอบผลิตภัณฑ์สำเร็จรูป

บริษัทให้ความสำคัญกับผลิตภัณฑ์ที่ผ่านกระบวนการผลิตจนครบถ้วนก่อนไปสู่ผู้บริโภค
ด้วยการตรวจและทดสอบผลิตภัณฑ์ให้มีความถูกต้อง ตรงตามความต้องการของลูกค้าและผู้บริโภค
ด้วยขั้นตอนและกระบวนการที่ละเอียดครบถ้วนครอบคลุมทุกฝ่ายที่เกี่ยวข้องกับกระบวนการผลิต
เพื่อให้เป็นไปตามระบบการบริหารคุณภาพตามมาตรฐาน ISO 9001:2008

การบริหารจัดการข้อร้องเรียนและความพึงพอใจจากผู้บริโภค

บริษัทได้รับการรับรองมาตรฐานบริหารคุณภาพ ISO 9001:2008
มีกระบวนการจัดการข้อร้องเรียนของผู้บริโภคเป็นระบบและมีขั้นตอนอย่างชัดเจน

ประเภทของข้อร้องเรียน

1.  สินค้าไม่ได้คุณภาพ หรือไม่เป็นไปตามข้อกำหนด (Specification) ที่ลูกค้าต้องการ ได้แก่
    รูปร่าง ลักษณะ คุณสมบัติ เงื่อนไขอื่นๆ

2.  การส่งมอบสินค้าไม่เป็นไปตามข้อกำหนดของการส่งมอบ ได้แก่
    ส่งมอบสินค้าไม่ตรงตามกำหนดเวลา ส่งมอบสินค้าผิดประเภท
    ไม่ตรงตามความต้องการของลูกค้า ส่งมอบสินค้าไม่ตรงตามจำนวนที่สั่งซื้อ
    สินค้าเกิดความเสียหาย เนื่องจากการขนส่ง

3.  บริการก่อน-หลังการขาย ไม่สามารถสร้างความพึงพอใจให้กับลูกค้า เช่น
    การให้รายละเอียดเกี่ยวกับผลิตภัณฑ์ การให้บริการเอกสาร ข้อมูล ที่ลูกค้าต้องการ

  โดยช่องทางการร้องเรียนของลูกค้า มีดังนี้

-   ลูกค้าร้องเรียนทางวาจา/คำพูด ผ่านทางโทรศัพท์ การสนทนา

-   ลูกค้าร้องเรียนเป็นลายลักษณ์อักษร ผ่านทางอีเมล์ โทรสาร

  บริษัทกำหนดขั้นตอนการร้องเรียนเพื่อตอบสนองความต้องการและความคาดหวังของลูกค้า ดังนี้

1.  พนักงานขายของบริษัทรับเรื่องข้อร้องเรียนจากลูกค้าโดยผ่านช่องทางดังกล่าว

2.  ฝ่ายขายบันทึกข้อร้องเรียนในแบบบันทึก (Customer Quality Complaint)
    และส่งให้ฝ่ายประกันคุณภาพเป็นผุ้ประสานงานกลางส่งข้อร้องเรียนให้หน่วยงานที่เกี่ยวข้อง
    วิเคราะห์สาเหตุ แนวทางแก้ไขและป้องกันปัญหา
    ซึ่งหน่วยงานที่เกี่ยวข้องจะต้องส่งกลับคืนการแก้ไขให้ฝ่ายมาตรฐานภายใน 7 วันทำการ
    (ยกเว้นกรณีเร่งด่วนให้ตอบภายใน 3 วัน)

3.  กรณีไม่สามารถหาข้อสรุปของสาเหตุ แนวทางแก้ไขและป้องกันปัญหาไม่ได้
    ฝ่ายประกันคุณภาพจะเป็นผู้ประสานงานในการเชิญประชุมหน่วยงานที่เกี่ยวข้อง
    เพื่อหาข้อสรุปบันทึกในข้อร้องเรียน

4.  หน่วยงานที่เกี่ยวข้องพิจารณาวิเคราะห์สาเหตุแนวทางการแก้ไข
    และป้องกันแล้วนำส่งข้อร้องเรียนให้ฝ่ายประกันคุณภาพเพื่อตรวจติดตามกำหนดแนวทางแก้ไขและป้องกันปัญหาพร้อมทั้งแจ้งแนวทางดังกล่าวให้ฝ่ายขายและแจ้งลูกค้าทราบ

การวัดความพึงพอใจของผู้บริโภค

บริษัทกำหนดให้มีหน่วยงานรับผิดชอบในการวัดความพึงพอใจของลูกค้า
โดยจัดทำแบบสำรวจความพึงพอใจของลูกค้า (Customer Satisfaction Suruey)
และเก็บรวบรวมข้อมูลที่เกี่ยวข้องปีละ 2 ครั้ง โดยมีขั้นตอนการวัดความพึงพอใจของลูกค้าดังนี้

1.  เจ้าหน้าที่ฝ่ายบริการลูกค้า มีหน้าที่เก็บข้อมูลผลสำรวจที่ประกอบด้วยคะแนนผลสำรวจ
    คำชมเชย ข้อเสนอแนะจากลูกค้าในแบบฟอร์ม “คะแนนการสำรวจความพึงพอใจของลูกค้า”

2.  ผู้จัดการฝ่ายบริการลูกค้าเรียกประชุมเพื่อวิเคราะห์ผลคะแนนและข้อเสนอแนะจากลูกค้าและร่วมทบทวนแบบสำรวจความพึงพอใจของลูกค้าเพื่อปรับปรุงให้ดียิ่งขึ้น
    โดยมีหัวข้อหลักที่สำรวจดังนี้

1.  คุณภาพสินค้า

2.  เงื่อนไขการขายและการส่งมอบ

3.  การให้บริการและตอบสนองลูกค้า

  ผลการให้คะแนนแบ่งออกเป็น 5 ระดับ ดังนี้

A = Excellent หรือ 5 คะแนน

B = Satisfied หรือ 4 คะแนน

C = Fair หรือ 3 คะแนน

D = Poor หรือ 2 คะแนน

E = Dissatisfied หรือ 1 คะแนน

ในปี 2556 ผลการสำรวจความพึงพอใจของลูกค้ามีคะแนนเฉลี่ยรวม 83%
จากเป้าหมายที่กำหนดไว้ต้องมากกว่าหรือเท่ากับ 85%

การสื่อสารที่เป็นประโยชน์สำหรับผู้บริโภค

บริษัทได้สร้างช่องทางสื่อสารสำหรับผู้บริโภค
เพื่อสร้างการรับรู้ข่าวสารและให้ข้อมูลเกี่ยวกับผลิตภัณฑ์ที่เป็นประโยชน์แก่ผู้บริโภคที่ควรทราบ
ปรากฏในเว็บไซต์ของบริษัท (www.kulthorn.com) รวมทั้งการตีพิมพ์เบอร์โทรศัพท์
02-326-0831 และอีเมล์ (email : kkc@kulthorn.com) บนเอกสารสิ่งพิมพ์
รวมทั้งลงสื่อประชาสัมพันธ์ทางนิตยสารเพื่อการติดต่อสื่อสารระหว่างผู้บริโภคกับบริษัทได้อย่างรวดเร็ว
และประชาสัมพันธ์ข่าวสารที่เป็นประโยชน์เรื่องผลิตภัณฑ์ไปยังผู้บริโภค

6. การดูแลรักษาสิ่งแวดล้อม

การบริหารจัดการด้านสิ่งแวดล้อมและความปลอดภัย

บริษัทได้นำระบบการจัดการอาชีวอนามัยความปลอดภัยและสิ่งแวดล้อม (OHSAS 18001 & ISO
14001) เข้ามาใช้ในการบริหารจัดการด้านสิ่งแวดล้อมและความปลอดภัยในการทำงานขององค์กร
โดยมีตัวแทนฝ่ายบริหาร (OHS&EMR) เป็นผู้กำกับดูแล มีคณะกรรมการบริหารระบบการจัดการ
(Management System Committee : MSC)
เป็นผู้พิจารณาทบทวนผลการดำเนินงานของระบบและปรับปรุงอย่างต่อเนื่อง
มีแผนกความปลอดภัยอาชีวอนามัยและสิ่งแวดล้อมเป็นหน่วยงานที่กำกับดูแลการปฏิบัติตามกฎหมายและข้อกำหนดที่เกี่ยวข้องด้านสิ่งแวดล้อมและความปลอดภัย
โดยมีการดำเนินงานที่สำคัญ คือ

-   ดำเนินการจัดทำและทบทวนแผนงานด้านอาชีวอนามัย และความปลอดภัย และสิ่งแวดล้อม

-   จัดทำแผนการประเมินความสอดคล้อง และรายงานการปฏิบัติตามกฎหมายความปลอดภัย
    อาชีวอนามัย และสิ่งแวดล้อม

-   ตรวจวัด และจัดทำรายงานผลการตรวจติดตามคุณภาพสิ่งแวดล้อมทั้งภายในและภายนอกบริษัท

-   การตรวจสอบความปลอดภัย
    และประชุมเพื่อหาแนวทางการป้องกันแก้ไขของคณะกรรมการความปลอดภัย
    อาชีวอนามัยและสภาพแวดล้อมในการทำงาน

-   กิจกรรมส่งเสริมความปลอดภัยในการทำงาน การอนุรักษ์สิ่งแวดล้อม และการอนุรักษ์พลังงาน

-   การดำเนินการตามมาตรฐาน ISO 14001 และ OHSAS 18001

การจัดการของเสียและวัสดุเหลือใช้จากการผลิต

เนื่องจากบริษัทได้ทำธุรกิจประเภทการผลิต ซึ่งอยู่ภายใต้การกำกับดูแลจากหน่วยงานภาครัฐ
ในเรื่องของการจัดการเศษวัสดุที่ไม่ใช้แล้ว
บริษัทได้ยึดถือและปฏิบัติตามกฎหมายที่เกี่ยวข้องโดยมีการรวบรวม จัดเก็บ
และนำไปบำบัด/กำจัดอย่างถูกสุขลักษณะ เริ่มตั้งแต่การขออนุญาต
การรายงานผลให้หน่วยงานที่กำกับดูแลได้รับทราบ อาทิ กรมโรงงานอุตสาหกรรม
การนิคมอุตสาหกรรมแห่งประเทศไทย กรุงเทพมหานคร เป็นต้น โดยมีการดำเนินงานที่สำคัญ คือ

-   คัดแยกของเสียจากกระบวนการผลิต เพื่อแยกของเสียที่มีมูลค่า
    หรือของเสียที่สามารถนำกลับมาใช้ใหม่ (Recycle)
    เพื่อจำหน่ายให้กับผู้ประกอบการรับบำบัด/กำจัดที่ได้รับอนุญาต เป็นการเพิ่มมูลค่าของเสีย
    และช่วยรักษาสิ่งแวดล้อม

-   ขออนุญาตนำสิ่งปฏิกูลหรือวัสดุที่ไม่ใช้แล้วออกนอกโรงงานประจำปี ต่อหน่วยงานที่กำกับดูแล

-   แจ้งการขนส่งขยะมูลฝอยและสิ่งปฏิกูลเมื่อมีการขนส่งไปบำบัด/กำจัด ต่อหน่วยงานที่กำกับดูแล

-   แจ้งเกี่ยวกับรายละเอียดสิ่งปฏิกูลหรือวัสดุที่ไม่ใช้แล้ว
    สำหรับผู้ก่อกำเนิดสิ่งปฏิกูลหรือวัสดุที่ไม่ใช้แล้ว (สก.3) ต่อหน่วยงานที่กำกับดูแล

-   ใช้ประโยชน์จากเศษวัสดุอินทรีย์ที่ย่อยสลายได้ เช่น เศษอาหารจากโรงอาหาร
    นำมาหมักใช้ทำเป็นปุ๋ยน้ำชีวภาพ (ปุ๋ย EM) สำหรับใช้รดน้ำต้นไม้ในโรงงาน

-   รายการสิ่งปฏิกูลหรือวัสดุที่ไม่ใช้แล้วและวิธีกำจัด ประจำปี 2556

  -------------------------- ---------- ---------------------------------------
  รายการ                     ปริมาณ (ตัน) วิธีกำจัด

  1 กากตะกอนฟอสเฟต           5.34       ฝังกลบอย่างปลอดภัย
                                        เมื่อทำการปรับเสถียรหรือทำให้เป็นก้อนแล้วฝังกลบ

  2 เศษเหล็กจากการปั้ม          11.09      คัดแยกประเภทเพื่อจำหน่ายต่อ

  3 เศษเหล็กจากการเจาะ กลึง ไส 891.41     คัดแยกประเภทเพื่อจำหน่ายต่อ

  4 เศษหินเจียรปนเปื้อน          349.07     ทำเชื้อเพลิงผสม

  5 น้ำมันไฮดรอลิกใช้งานแล้ว      61.13      เป็นเชื้อเพลิงทดแทน

  6 เศษไม้พาเลท               116.95     คัดแยกประเภทเพื่อจำหน่ายต่อ

  7 ถังเหล็กใช้งานแล้ว           77.41      นำกลับมาใช้ประโยชน์อีกด้วยวิธีอื่น ๆ

  8 กากตะกอนจากระบบบำบัดน้ำเสีย 268.32     ฝังกลบตามหลักสุขาภิบาล
                                        เฉพาะของเสียไม่อันตรายเท่านั้น

  9 จุกยาง                    34.64      ฝังกลบอย่างปลอดภัย
                                        เมื่อทำการปรับเสถียรหรือทำให้เป็นก้อนแล้วฝังกลบ
  -------------------------- ---------- ---------------------------------------

   คุณภาพน้ำทิ้งหลังผ่านการบำบัดประจำปี 2556

  ----------------------- ----------------- --------------- --------------
  รายการ                  หน่วย              ค่ามาตรฐาน       ค่าที่ตรวจได้

  pH                      -                 5.5 - 9.0       7.78

  BOD                     mg/L              < 500           23.20

  COD                     mg/L              < 750           115.75

  Manganese               mg/L as Mn2+      < 5             0.45

  Suspended Solids        mg/L              < 200           31.92

  Total Dissolved Solids  mg/L              < 3000          747.25

  Grease & Oil            mg/L              < 10            7.05

  Chromium                mg/L as Cr3+      < 0.25 < 0.75   0.01

  Copper                  mg/L as Cu        < 2.0           0.02

  Nickel                  mg/L as Ni        < 1             0.08

  Zine                    Mg/L as Zn        < 5             0.25
  ----------------------- ----------------- --------------- --------------

-   ผลการตรวจวัดสารมลพิษที่ปล่อยออกจากปล่องระบายอากาศประจำปี 2556

+-------------------------+-------+-------------+-------------+------+
| ดัชนีวิเคราะห์              | ค่ามา  | ผล          |             | หน่วย |
|                         | ตรฐาน | วิเคราะห์ต่ำสุด |             |      |
+-------------------------+-------+-------------+-------------+------+
|                         |       | ค่าต่ำสุด      | ค่าสูงสุด      |      |
+-------------------------+-------+-------------+-------------+------+
| ปริมาณฝุ่นละออง            | 320   | 0.62        | 23.2        | m    |
|                         |       |             |             | g/m³ |
| (Total Suspended        |       |             |             |      |
| Prticulate :TSP)        |       |             |             |      |
+-------------------------+-------+-------------+-------------+------+
| ซัลเฟอร์ไดร์ออกไซด์         | 60    | 0.01        | 0.62        | ppm  |
|                         |       |             |             |      |
| (Sulfurdioxide : SO₂)   |       |             |             |      |
+-------------------------+-------+-------------+-------------+------+
| ออกไซด์ของไนโตรเจน       | 200   | 0.01        | 47.9        | ppm  |
|                         |       |             |             |      |
| (Oxide of Nitrogen :    |       |             |             |      |
| NO_(x))                 |       |             |             |      |
+-------------------------+-------+-------------+-------------+------+
| คาร์บอนมอนอกไซด์          | 690   | 1.4         | 26.5        | ppm  |
|                         |       |             |             |      |
| (Carbon monoxide : CO)  |       |             |             |      |
+-------------------------+-------+-------------+-------------+------+

การอนุรักษ์พลังงาน

นโยบายอนุรักษ์พลังงาน

  บริษัท กุลธรเคอร์บี้ จำกัด (มหาชน) ดำเนินธุรกิจเกี่ยวกับการผลิต
  และหน่ายมอเตอร์คอมเพรสเซอร์แบบลูกสูบสำหรับเครื่องทำความเย็นและระบบปรับอากาศ
  ตลอดจนการดำเนินธุรกิจรับจ้างผลิตสินค้าที่เกี่ยวกับอุปกรณ์ชิ้นส่วนของเครื่องทำความเย็นและปรับอากาศได้ตระหนักถึงความสำคัญของการอนุรักษ์พลังงาน
  จึงกำหนดนโยบายส่งเสริมและสนับสนุนให้เกิดการจัดการพลังงานและการอนุรักษ์พลังงานเพื่อลดความสูญเปล่าในการใช้พลังงานการนำกลับมาใช้ใหม่การเพิ่มประสิทธิภาพการใช้พลังงานในกระบวนการผลิตตลอดจนมุ่งเน้นการสร้างจิตสำนึกแก่พนักงานทุกระดับ
  ดังต่อไปนี้

  1. ดำเนินการและพัฒนาระบบการจัดการพลังงานอย่างเหมาะสม
  โดยกำหนดให้เป็นส่วนหนึ่งของการดำเนินงานของบริษัทฯ
  และสอดคล้องกับกฎหมายอื่นๆที่เกี่ยวข้อง

2.  บริษัทฯ จะกำหนดเป้าหมายการอนุรักษ์พลังงานในแต่ละปี
    และสื่อสารให้พนักงานทุกคนเข้าใจและปฏิบัติได้อย่างถูกต้อง

3.  ปรับปรุงประสิทธิภาพการใช้พลังงานของบริษัทอย่างต่อเนื่องและเหมาะสมกับธุรกิจ
    เทคโนโลยีที่ใช้ และแนวทางการปฏิบัติงานที่ดีทั่วทั้งองค์กร
    ปรับปรุงกระบวนการผลิตให้ได้ประสิทธิภาพสูงขึ้น หรือทำให้มีการสูญเสียต่างๆ ลดน้อยลง
    ปรับปรุงการบำรุงรักษาให้มีกรรมวิธีที่ถูกต้องและมีขั้นตอนการทำงานอย่างเหมาะสม ตลอดจน
    การปรับแต่งเครื่องและการทำงานต่างๆ

4.  การอนุรักษ์พลังงานเป็นหน้าที่ความรับผิดชอบของผู้บริหารและพนักงานของบริษัทฯ
    ทุกระดับที่จะให้ความร่วมมือในการปฏิบัติตามมาตรการที่กำหนด ติดตามตรวจสอบ
    และรายงานต่อคณะกรรมการบริหารระบบการจัดการพลังงาน

5.  บริษัทฯ จะให้การสนับสนุนระบบสารสนเทศและทรัพยากรที่จำเป็นรวมถึง งบประมาณ
    เวลาในการฝึกอบรม และการมีส่วนร่วมในการนำเสนอข้อคิดเห็น เพื่อพัฒนางานด้านพลังงาน
    เช่นการเปลี่ยนแปลงอุปกรณ์หรือระบบ (Major Change Equipment)
    เพื่อเพิ่มประสิทธิภาพการทำงาน

6.  ปรับเปลี่ยนพฤติกรรมการใช้พลังงานและจิตสำนึกด้านการอนุรักษ์พลังงาน
    โดยให้การฝึกอบรมแก่พนักงานให้เข้าใจและปลูกฝังแนวคิดวิศวกรรมคุณค่า (Value
    Engineer) ตลอดจนแนวคิดและวิธีการเพิ่มผลผลิต
    รวมทั้งสร้างเครือข่ายเพื่อขยายผลอย่างรวดเร็วและกว้างขวาง

7.  บริษัทฯ โดยคณะกรรมการฝ่ายบริหาร (Management Committee)
    จะทบทวนและปรับปรุงนโยบาย เป้าหมาย และแผนการดำเนินงานด้านพลังงาน ทุกปี

การแต่งตั้งคณะทำงานด้านการจัดการพลังงานและอำนาจหน้าที่ความรับผิดชอบ

เพื่อให้การจัดการพลังงานของบริษัทเป็นไปตามอย่างมีประสิทธิภาพ
สอดคล้องตามกฎหมายและกฎกระทรวง ว่าด้วยการกำหนดมาตรฐาน หลักเกณฑ์
และวิธีการจัดการพลังงานในโรงงานควบคุมและอาคาร
จึงได้แต่งตั้งคณะทำงานด้านการจัดการพลังงาน ประกอบด้วย ประธาน ที่ปรึกษา
เลขานุการและคณะทำงาน จำนวนรวมทั้งสิ้น 59 คน
ซึ่งครอบคลุมทุกหน่วยงานเพื่อให้เกิดผลของการปฎิบัติในวงกว้างและครบทุกพื้นที่

อำนาจหน้าที่ของคณะทำงานด้านการจัดการพลังงาน

1.  ดำเนินการจัดการพลังงานให้สอดคล้องกับนโยบายอนุรักษ์พลังงานของโรงงานควบคุมที่กำหนดขึ้น

2.  ประสานงานกับหน่วยงานทุกหน่วยงานที่เกี่ยวข้อง
    เพื่อขอความร่วมมือในการปฏิบัติตามนโยบายอนุรักษ์พลังงานและวิธีการจัดการพลังงาน
    รวมทั้งจัดการอบรมหรือกิจกรรมด้านการอนุรักษ์พลังงานให้เหมาะสมกับพนักงานในแต่ละหน่วยงาน.

3.  ควบคุมดูแลให้วิธีการจัดการพลังงานของ โรงงานควบคุมดำเนินไปอย่างมีประสิทธิภาพ
    โดยกำหนดให้มีการดำเนินการดังนี้

  3.1 รวบรวมข้อมูลการใช้พลังงาน

  3.2 ตรวจสอบสถานภาพการใช้พลังงานในปัจจุบัน

  3.3 จัดการอบรม และกิจกรรมส่งเสริมการอนุรักษ์พลังงานให้เป็นไปตามแผนงาน

  3.4 ตรวจสอบผลการดำเนินงานและการจัดการพลังงาน จากรายงานผลการดำเนินงาน

4.  รายงานผลการดำเนินงานให้กับเจ้าของโรงงานควบคุมรับทราบ

5.  ทบทวนนโยบายอนุรักษ์พลังงานและการจัดการพลังงานอย่างสม่ำเสมอ
    พร้อมทั้งรวบรวมข้อเสนอแนะเกี่ยวกับนโยบายและวิธีการจัดการพลังงานให้เจ้าของโรงงานควบคุมหรือผู้บริหารระดับสูงทราบ

6.  ดำเนินการด้านอื่นๆ ตามที่ได้มอบหมาย

สัดส่วนการใช้พลังงานไฟฟ้าแยกตามระบบปี 2556

  ------------------------- ------------------------ ---------------------
  ระบบ                      การใช้พลังงานไฟฟ้า          

                            กิโลวัตต์-ชั่วโมง/ปี           ร้อยละ

  แสงสว่าง                   1,818,184.18             6.58%

  ปรับอากาศสำนักงาน           326,364.03               1.18%

  ทำความเย็น                 4,824,240.72             17.46%

  การผลิต                    15,061,243.02            54.50%

  อัดอากาศ                   4,792,225.00             17.34%

  อื่นๆ                       814,146.05               2.95%

  รวม                       27,636,403.00            100.00%
  ------------------------- ------------------------ ---------------------

ปริมาณการใช้พลังงานต่อหน่วยผลผลิตในรอบปี 2555 และปี 2556

+-------+--------------+--------------+-----------------+-------------+
| ปี     | ปริมาณผลผลิต   | ปร           |                 | ค่า          |
|       |              | ิมาณพลังงานที่ใช้ |                 | การใช้พลังงาน |
|       | (หน่วย)       |              |                 | จำเพาะ(SEC) |
|       |              |              |                 |             |
|       |              |              |                 | (เ          |
|       |              |              |                 | มกะจูล/หน่วย) |
+-------+--------------+--------------+-----------------+-------------+
|       |              | ไฟฟ้า         | ความร้อน         |             |
+-------+--------------+--------------+-----------------+-------------+
|       |              | (ก           | (เมกะจูล)        |             |
|       |              | ิโลวัตต์-ชั่วโมง) |                 |             |
+-------+--------------+--------------+-----------------+-------------+
| 2555  | 2,766,538    | 26,982,000   | 138,836,154     | 85.29       |
+-------+--------------+--------------+-----------------+-------------+
| 2556  | 3,079,693    | 27,636,403   | 149,874,165     | 80.97       |
+-------+--------------+--------------+-----------------+-------------+

กิจกรรมอนุรักษ์พลังงานด้านไฟฟ้า

1.  ปรับปรุงประสิทธิภาพการแลกเปลี่ยนความร้อน Evaporator
    เพื่อเพิ่มประสิทธิภาพเครื่องทำน้ำเย็น ตั้งแต่ พฤษภาคม-มิถุนายน 2556 เงินลงทุน 300,000
    บาท

2.  ลดเวลาการทำงานของคูลลิ่งทาวเวอร์ เพื่อลดเวลาการทำงาน ตั้งแต่ กันยายน – ตุลาคม
    2556 เงินลงทุน 12,000 บาท

3.  ติดตั้ง Pneumatic Actuator Positioner ในระบบอากาศอัด
    เพื่อลดการใช้พลังงานไฟฟ้า ตั้งแต่ กันยายน – ตุลาคม 2556 เงินลงทุน 400,000 บาท

  4. เปลี่ยนมาใช้โคมไฟหลอด LED ขนาด 160 วัตต์ แทนโคมไฟหลอดแสงจันทร์ 250 วัตต์
  เพื่อลดการใช้พลังงานไฟฟ้า ตั้งแต่ พฤศจิกายน – ธันวาคม 2556 เงินลงทุน 158,000 บาท

กิจกรรมอนุรักษ์พลังงานด้านความร้อน

  - การนำความร้อนจากปล่องไอเสียไปใช้ในการอุ่นให้ความร้อนวัตถุดิบก่อนเข้าเตา
  เพื่ออุ่นวัตถุดิบก่อนเข้าเตาลด การใช้เชื้อเพลิง ตั้งแต่ สิงหาคม-กันยายน 2556 เงินลงทุน
  120,000 บาท

การฝึกอบรมและกิจกรรมเพื่อส่งเสริมการอนุรักษ์พลังงานประจำปี 2556

1.  หลักสูตร Team Building สำหรับ คณะทีมพลังงาน จำนวนผู้เข้าอบรม 80 คน
    ดำเนินการอบรมเดือน เมษายน 2556

2.  หลักสูตรการสร้างจิตสำนึกด้านการอนุรักษ์พลังงานและเทคนิคการประหยัดพลังงาน
    สำหรับพนักงานทุกระดับภายในโรงงาน จำนวนผู้เข้าอบรม 60 คน ดำเนินการอบรมเดือน
    กรกฎาคม 2556

3.  หลักสูตรจิตสำนึกด้านการอนุรักษ์พลังงานสำหรับสำนักงาน
    สำหรับพนักงานทุกระดับภายในโรงงาน จำนวนผู้เข้าอบรม 150 คน ดำเนินการอบรม
    เดือนเมษายน กันยายน พฤศจิกายน 2556

4.  ศึกษาดูงานอาคารอนุรักษ์พลังงาน กลุ่มผู้เข้าร่วมกิจกรรมเป็นพนักงานทุกระดับภายในโรงงาน
    จำนวน 50 คน ดำเนินการอบรมเดือน สิงหาคม 2556

5.  ประกวดชุดแฟนซี รีไซเคิล สัปดาห์นิทรรศการเพิ่มผลผลิตและความปลอดภัย ประจำปี 2556
    เป็นกิจกรรมสำหรับ พนักงานทุกระดับภายในโรงงาน ดำเนินการเดือน ตุลาคม 2556

  การเผยแพร่และกิจกรรมเพื่อส่งเสริมการอนุรักษ์พลังงาน

  เพื่อให้พนักงานทุกคนรับทราบและเข้าร่วมดำเนินการตามแผนและกิจกรรมเพื่อส่งเสริมการอนุรักษ์พลังงานขององค์กร
  ได้ดำเนินการเผยแพร่และดำเนินการดังต่อไปนี้

-   ติดประกาศ ณ สถานที่ในอาคารหลัก 2 แห่ง

-   จดหมายอีเล็คทรอนิกส์ส่งให้กับผู้ร่วมกิจกรรมจำนวน 440 คน

การเผยแพร่แผนการฝึกอบรม

[]

[]

การเผยแพร่แผนกิจกรรมเพื่อส่งเสริมการอนุรักษ์พลังงาน

1.  เอกสารการเผยแพร่ลดการใช้พลังงานและกิจกรรมประกวดแฟนซีรีไซเคิล

[]

2.  เผยแพร่กิจกรรมร่วมสนุกตอบคำถามการอนุรักษ์พลังงานและกิจกรรมประกวดทีมการอนุรักษ์พลังงาน

[]

7. การร่วมพัฒนาชุมชนและสังคม

นอกจากบริษัทจะดำเนินงานด้านความรับผิดชอบต่อสังคมในกระบวนการผลิตแล้ว
ภายใต้ปณิธานของคุณสุรพร สิมะกุลธร กรรมการ (อดีตกรรมการผู้จัดการใหญ่) และคุณสุธี
สิมะกุลธร กรรมการผู้จัดการใหญ่ ที่ว่า “ทำมาหาได้แล้ว ต้องดูแลสังคม ดูแลครอบครัว”

ในปี 2556 บริษัทได้ให้การสนับสนุนและดำเนินงานการร่วมพัฒนาชุมชนและสังคม
โดยมีกิจกรรมเพื่อประโยชน์ต่อสังคมและสิ่งแวดล้อม (After Process) ในด้านต่างๆ เช่น

-   การสนับสนุนทุนการศึกษาบุตรพนักงาน

-   โครงการเปิดบ้านรับแขก ที่เปิดโอกาสให้หน่วยงานการศึกษาเข้าศึกษาดูงานโรงงานผลิต
    เพื่อให้เกิดทักษะการเรียนรู้จากสถานที่จริงและกระบวนการผลิตที่ทันสมัย

-   สนับสนุนกิจกรรมวันเด็ก มอบของขวัญวันเด็กให้กับโรงเรียน ชุมชน
    ศูนย์พัฒนาเด็กเล็กที่อยู่รอบบริษัท

-   พนักงานร่วมบริจาคโลหิตร่วมกับสภากาชาดไทย ปีละ 4 ครั้ง เป็นจำนวนรวม 350 คนต่อปี
    โดยโลหิตที่ได้รับบริจาคจะนำไปมอบให้โรงพยาบาล
    เพื่อสำรองไว้ช่วยเหลือผู้ป่วยและผู้ที่ต้องการเลือดในยามฉุกเฉิน

-   ช่วยเหลือและร่วมบริจาคสิ่งของเพื่อช่วยเหลือผู้ประสบภัยน้ำท่วมโดยการบริจาคถุงยังชีพไม่ต่ำกว่า
    5,000 ชุด ถุงขยะ โดยตรงและร่วมกับสำนักงานนิคมอุตสาหกรรมลาดกระบัง
    เพื่อช่วยเหลือผู้ประสบภัยน้ำท่วมในจังหวัดฉะเชิงเทรา จังหวัดปราจีนบุรี
    เพื่อบรรเทาทุกข์ผู้เดือดร้อนอย่างทั่วถึง

-   สนับสนุนกิจกรรมจัดงานร้านสอยดาวกาชาดจุฬาฯ ประจำปี 2556
    ด้วยการสนับสนุนผลิตภัณฑ์ถุงพลาสติกย่อยสลายเพื่อบรรจุของรางวัลสำหรับร้านสอยดาว

-   การเข้าไปมีส่วนร่วมทำงานร่วมกับองค์กรเพื่อประโยชน์ของสังคม อาทิ
    สภาอุตสาหกรรมแห่งประเทศไทย สมาคมอุตสาหกรรมไฟฟ้าอิเลคทรอนิกส์และโทรคมนาคมไทย

-   กิจกรรมตักบาตรปีใหม่

-   กิจกรรม “ลาดกระบังเรดิโอ FM 105.25 MHz รวมใจช่วยเหลือสังคม พี่ดูแลน้องปีที่ 4”

-   โครงการ “คูปองอาชีพ” รุ่นที่ 1-7

-   กิจกรรมอนุรักษ์สิ่งแวดล้อมชุมชนบึงบัว

-   กิจกรรมซ่อมอาคารเรียนโรงเรียนบ้านโนนสูง

-   กิจกรรม อิ่มบุญ สุขใจ ปลอดภัยวันสงกรานต์

-   ร่วมพลังสามัคคีทำดีเพื่อพ่อ

-   กิจกรรมมุมพักรักการอ่าน

-   กิจกรรมรณรงค์งดสูบบุหรี่โลก

-   กิจกรรมสืบสานประเพณีไทย แห่เทียนเข้าพรรษา

-   กิจกรรม ซ่อมอาคารเรียนโรงเรียนบ้านทุ่งแฝก จังหวัดปราจีนบุรี

-   กิจกรรม ทอดผ้าป่าสามัคคี ก่อสร้างถาวรวัตถุ วัดป่าดอยแสงธรรมญาณสัมปันโน
    จังหวัดเชียงใหม่

-   กิจกรรม เฉลิมพระเกียรติ วันพ่อแห่งชาติ

-   โครงการมอบตู้อบเด็ก โรงพยาบาลบางน้ำเปรี้ยว จังหวัดฉะเชิงเทรา

  8. นวัตกรรมและการเผยแพร่นวัตกรรมจากการดำเนินงานด้านความรับผิดชอบต่อสังคม

จากแนวทางในการดำเนินธุรกิจของบริษัทที่กำหนดเป็นพันธกิจ ข้อที่ 5 ในเรื่อง
“ดำเนินธุรกิจในแนวทางที่รับผิดชอบต่อสังคมและสิ่งแวดล้อม”
ประกอบค่านิยมของกิจการที่ระบุไว้เป็นอันดับแรก คือ “คุณภาพมาก่อน ไม่รับ ไม่ทำ ไม่ส่งของเสีย”
เป็นแรงผลักดันและสนับสนุนให้ทุกหน่วยงานของบริษัทตื่นตัว
และมุ่งมั่นในการคิดพัฒนาปรับปรุงผลิตภัณฑ์ และกระบวนการทำงานอย่างต่อเนื่อง
เพื่อให้เกิดการเปลี่ยนแปลงที่เป็นนวัตกรรม
ที่จะช่วยให้องค์กรเติบโตได้อย่างมั่นคงและยั่งยืนพร้อมต่อการแข่งขันที่จะเกิดขึ้นในอนาคต
กิจกรรมที่สร้างนวัตกรรมด้านความรับผิดชอบต่อสังคมเป็นดังนี้

1.  กิจกรรม Kaizen

เริ่มปี 2551-ปัจจุบัน มีจำนวน 1,609 เรื่อง ลดต้นทุนได้ 45,909,283.33 บาท
ซึ่งได้ดำเนินการในเรื่องที่เกี่ยวข้องกับคุณภาพ สิ่งแวดล้อม ความปลอดภัย พลังงาน
กระบวนการทำงาน การเพิ่มผลผลิต ลดต้นทุนและ 5 ส.

2.  การส่งผลงานเข้าประกวด

บริษัทได้ส่งผลงานเข้าประกวดกิจกรรม Kaizen
ที่จัดโดยสมาคมส่งเสริมเทคโนโลยีไทย-ญี่ปุ่นและได้รับรางวัลดังนี้

  - ปี 2552 รางวัลไคเซ็นดีเด่นประเภทเทคนิคยอดเยี่ยม

  ผลงานเรื่อง Chamfer รูน้ำมัน Crank Shaft AZ

  - ปี 2553 รางวัลไคเซ็นดีเด่นประเภทเทคนิคยอดเยี่ยม

  ผลงานเรื่อง เครื่องเจาะ Crank case CA

  - ปี 2556 รางวัลไคเซ็นดีเด่นประเภท Golden Award

  ผลงานเรื่อง แขนกลคนไม่ต้อง (เครื่อง Transfer stator AW)

3.  กรณีศึกษาเด่นๆ

กิจกรรมกลุ่มต่างๆ ที่ให้ผลในการสร้างสรรค์ พัฒนา ปรับปรุงด้านต่างๆ ดังนี้

1.  สิ่งแวดล้อมและความปลอดภัย

  - กรณีศึกษา “เครื่องดูดควัน” สามารถดูดควันได้ถึง 80% จากเดิม 50%
  ช่วยลดควันและอากาศพิษใน สถานที่ทำงานที่จะแพร่สู่ภายนอก และช่วยลดต้นทุนการดูแลรักษา

  - กรณีศึกษา “ฝากรองกลิ่น” สามารถป้องกันการระเหยของกลิ่นเหม็นที่เป็นอันตรายต่อสุขภาพ
  พนักงานและยืดอายุการใช้งานของน้ำมันก๊าซและลดต้นทุนค่าใช้จ่าย

- กรณีศึกษา “จุดเสี่ยง”
สามารถลดความเสี่ยงการเกิดอุบัติเหตุและเพิ่มความปลอดภัยในการทำงาน

- กรณีศึกษา “ZERO ACCIDENT” สามารถป้องกันการคลายตัวของลวดและการเกิดเพลิงลุกไหม้

  กับชุด control

3.2 เพิ่มคุณภาพและผลผลิต

- กรณีศึกษา “Limit มหัศจรรย์” ช่วยให้รู้ความผิดปกติของกระบวนการผลิต Compressor
ก่อนที่จะ

  ส่งลูกค้า สร้างความมั่นใจในกระบวนการผลิต

  - กรณีศึกษา “กระเดื่องร้อยล้าน” ช่วยขจัดปัญหาของเศษแปรงลวดเข้าตัว Compressor
  ทำให้ลด

  ปัญหาด้านคุณภาพ และการตรวจซ้ำ

- กรณีศึกษา “CHAMFER SLOTPIN” ช่วยลดปัญหาครีบที่ตัวชิ้นงานได้ 100% และลดเวลาในการ

  Rework ได้ 100%

3.3 ลดต้นทุนและการใช้ทรัพยากร

  - กรณีศึกษา “ผ่อนแรง” ช่วยลดปริมาณการใช้น้ำมันเชื้อเพลิงและลดเวลาในการทำงาน

- กรณีศึกษา “แม่พิมพ์ KEA 020” ช่วยลดการใช้ทรัพยากรเหล็กแม่พิมพ์ โดยการรำมาดัดแปลง

แก้ไขนำกลับมาใช้ซ้ำ

  - กรณีศึกษา “ประหยัดได้อีก” ช่วยยืดอายุการใช้งานของ Punch
  และลดค่าใช้จ่ายในการเปลี่ยนแทน

  - กรณีศึกษา “ใครไม่ใช้....ผมขอ” ทำให้สามารถยกเลิกการซื้อป้อมมีดและ Insert,
  ลดจำนวนครั้งและ

ค่าใช้จ่ายในการเปลี่ยน Tools และลดเศษซากของไม่ใช้

3.4 การอนุรักษ์พลังงาน

  - กรณีศึกษา “แผ่นปิดปล่องลมร้อน” ช่วยลดการใช้พลังงานของเตาอบจากการเข้าไปซ่อมอุโมงค์

  และต้องอุ่นเตาอบใหม่ ลดการสิ้นเปลืองพลังงานแก๊สและไฟฟ้า

  - กรณีศึกษา “ลดพลังงานไฟฟ้า Conveyor เตาอบ”
  ช่วยลดการใช้พลังงานไฟฟ้าจากช่วงเวลารอคอย

  - กรณีศึกษา “ประหยัดพลังงานได้อีกทาง” ช่วยลดการใช้พลังงานและลมและลดการเกิดเสียงดัง

  จากการเป่าลม โดยให้เครื่องจักรทำงานตามการเข้าออกของชิ้นงาน

  - กรณีศึกษา “ตัวเล็กแรงจริง” ช่วยลดการใช้พลังงานของ Blower
  ที่ใช้ในการเป่าไล่น้ำที่มีกำลังลมแรงมากขึ้นและใช้ไฟฟ้าน้อยลง

  4. การนำเครื่องมือ TQA (Total Quality Management), LEAN มาใช้ในการปรับปรุง

ช่วยทำให้เกิดความคิด สร้างสรรค์จากการร่วมระดมความคิดเห็นของหลายหน่วยงานที่เกี่ยวข้อง
ในลักษณะของ Cross functional

  5. นำนวัตกรรมความคิดที่ได้มาแข่งขันเพื่อการเรียนรู้นำไปทำประโยชน์ให้กับหน่วยงานต่างๆ

มีการเผยแพร่ความรู้แบ่งปันในรูปแบบของ Knowledge management & Sharing
ในโครงการความรู้ “Excellence Technics”
ที่พนักงานทุกคนสามารถเข้าค้นหาเรียนรู้ได้ในระบบ Intranet ของบริษัท

  -----------------------------------------------------------------------
  11 การควบคุมภายในและการบริหารจัดการความเสี่ยง

  -----------------------------------------------------------------------

1.  สรุปความเห็นของคณะกรรมการบริษัทเกี่ยวกับระบบการควบคุมภายใน

ในการประชุมคณะกรรมการครั้งที่ 1/2557 เมื่อวันที่ 19 กุมภาพันธ์ 2557 โดยมีกรรมการอิสระทั้ง
5 คนและกรรมการตรวจสอบทั้ง 3 คน เข้าร่วมประชุมด้วย
คณะกรรมการบริษัทได้ประเมินระบบการควบคุมภายในของบริษัทโดยการสอบถามข้อมูลจากฝ่ายบริหารและคณะกรรมการตรวจสอบรวมทั้งพิจารณาผลการตรวจสอบจากรายงานของคณะกรรมการตรวจสอบแล้ว
สรุปได้ว่า จากการประเมินระบบควบคุมภายในของบริษัทในด้านต่าง ๆ 5 องค์ประกอบ คือ
การควบคุมภายในองค์กร การประเมินความเสี่ยง การควบคุมการปฏิบัติงาน
ระบบสารสนเทศและการสื่อสารข้อมูล และระบบการติดตาม คณะกรรมการเห็นว่า
ระบบการควบคุมภายในของบริษัทมีความเพียงพอและเหมาะสม
โดยบริษัทได้จัดให้มีบุคลากรอย่างเพียงพอที่จะดำเนินการตามระบบได้อย่างมีประสิทธิภาพรวมทั้งมีระบบควบคุมภายในในเรื่องการติดตามควบคุมดูแลการดำเนินงานของบริษัทย่อยให้สามารถป้องกันทรัพย์สินของบริษัทและบริษัทย่อยจากการที่กรรมการหรือผู้บริหารนำไปใช้โดยมิชอบหรือโดยไม่มีอำนาจ
รวมถึงการทำธุรกรรมกับบุคคลที่อาจมีความขัดแย้งและบุคคลที่เกี่ยวโยงกันอย่างเพียงพอแล้ว
และไม่มีข้อบกพร่องที่เป็นสาระสำคัญในการปฏิบัติตามระบบการควบคุมภายในที่กำหนด

2.  ความเห็นของคณะกรรมการตรวจสอบในกรณีที่มีความเห็นแตกต่างไปจากความเห็นของคณะกรรมการบริษัท
    หรือผู้สอบบัญชีมีข้อสังเกตเกี่ยวกับการควบคุมภายใน

-   ไม่มี –

    1.  หัวหน้างานตรวจสอบภายในและหัวหน้างานกำกับดูแลการปฏิบัติงานของบริษัท

ในการประชุมคณะกรรมการตรวจสอบเมื่อเดือน กุมภาพันธ์ 2544 ได้แต่งตั้งนางสาววิมล เจือกโว้น
ให้ดำรงตำแหน่งหัวหน้างานผู้ตรวจสอบภายในของบริษัทตั้งแต่เดือนกุมภาพันธ์ 2544
เนื่องจากมีประสบการณ์ในการปฏิบัติงานด้านการตรวจสอบภายในมาเป็นระยะเวลา 13 ปี
และได้เข้ารับการอบรมในหลักสูตรต่าง ๆ
ที่เกี่ยวข้องกับการปฏิบัติงานด้านตรวจสอบภายในซึ่งกำหนดโดยสมาคมผู้ตรวจสอบภายในแห่งประเทศไทย
และได้ปฏิบัติงานด้านตรวจสอบภายในของบริษัทต่อเนื่องเป็นเวลา 12 ปี
ซึ่งมีความเข้าใจในกิจกรรมและการดำเนินงานของบริษัทเป็นอย่างดี
จึงเห็นว่ามีความเหมาะสมที่จะปฏิบัติหน้าที่ดังกล่าวได้อย่างเหมาะสมเพียงพอ

คณะกรรมการตรวจสอบได้ดูแลให้หัวหน้างานตรวจสอบภายในมีวุฒิการศึกษา ประสบการณ์
การอบรมที่เหมาะสมเพียงพอกับการปฏิบัติหน้าที่ดังกล่าว

ทั้งนี้ การพิจารณาและอนุมัติแต่งตั้ง ถอดถอน
โยกย้ายผู้ดำรงตำแหน่งหัวหน้าหน่วยงานตรวจสอบภายในของบริษัทจะต้องผ่านการอนุมัติจากคณะกรรมการตรวจสอบโดยคุณสมบัติของผู้ดำรงตำแหน่งหัวหน้างานตรวจสอบภายในปรากฎในเอกสารแนบ
3

เนื่องจากผลการปฎิบัติงานของหน่วยงานตรวจสอบภายในสามารถช่วยกำกับดูแลการปฏิบัติงานของบริษัทได้อย่างเหมาะสมเพียงพอต่อระบบการควบคุมภายในที่บริษัทกำหนด
ทางบริษัทจึงไม่ได้มีการแต่งตั้งหัวหน้างานกำกับดูแลการปฏิบัติงานของบริษัท

  -----------------------------------------------------------------------
  12 รายการระหว่างกัน

  -----------------------------------------------------------------------

ในระหว่างปีบริษัทมีรายการธุรกิจที่สำคัญกับบริษัทย่อยและบริษัทที่เกี่ยวข้องกัน
(โดยมีผู้ถือหุ้นและ/หรือกรรมการบริษัทร่วมกัน)
ซึ่งส่วนใหญ่เป็นการซื้อและขายสินค้าที่เกี่ยวเนื่องกับธุรกิจของบริษัทที่เป็นผู้ผลิตและจำหน่ายผลิตภัณฑ์มอเตอร์คอมเพรสเซอร์
โดยบริษัทมีนโยบายในการทำรายการธุรกิจดังกล่าวในราคาเทียบเคียงกับราคาตลาดและเป็นไปตามเงื่อนไขโดยมีสัญญาทางการค้าระหว่างบริษัทกับบริษัทเหล่านั้นกันอย่างชัดเจนและเป็นไปตามตามปกติธุรกิจซึ่งรายการธุรกิจ
โดยมีรายการสรุปเปิดเผยในหมายเหตุประกอบงบการเงินของบริษัท ข้อ 7
รายการธุรกิจกับกิจการที่เกี่ยวข้องกันและรายละเอียดประกอบดังแสดงในตารางต่อไปนี้

(ในปี 2556
ไม่มีรายการที่เกี่ยวโยงกันที่เข้าข่ายต้องนำเสนอขออนุมัติจากผู้ถือหุ้นก่อนการทำรายการตามข้อกำหนดของตลาดหลักทรัพย์แห่งประเทศไทย)

ประเภทกิจการและความสัมพันธ์

+---+-----------+---------+------------+---------------+-------+-------+
| ล | บริษ       | ผู้ถือหุ้น   | ป          | ร             | มูลค่าร | นโยบ  |
| ำ | ัทที่เกี่ยวข้อง |         | ระเภทกิจการ | ายการระหว่างกัน | ายการ | ายการ |
| ด |           |         |            |               |       | กำหนด |
| ับ |           |         |            |               |       |       |
|   |           |         |            |               |       | เ     |
| ที่ |           |         |            |               |       | งื่อนไข |
| ล |           |         |            |               |       | และรา |
| ำ |           |         |            |               |       | คาขาย |
| ด |           |         |            |               |       |       |
| ับ |           |         |            |               |       |       |
| ที่ |           |         |            |               |       |       |
+---+-----------+---------+------------+---------------+-------+-------+
| 1 | บจ.       | บมจ.กุล  | ผลิตค       | บริษัทซื้อ        | ซื้อ    | เป็น   |
|   | ก         | ธรเคอร์บี้ | อมเพรสเซอร์ | ชิ้นส่วนสำหรับใช้ผ | 15.12 | ตามธุร |
|   | ุลธรพรีเมียร์ | 100 %   |            | ลิตคอมเพรสเซอร์ | ล     | กิจปกติ |
|   |           |         |            |               | ้านบาท |       |
|   |           |         |            |               |       | ที่ทำ   |
|   |           |         |            |               | ขาย   | กับบุคค |
|   |           |         |            |               | 2     | ลทั่วไป |
|   |           |         |            |               | 20.08 |       |
|   |           |         |            |               | ล     |       |
|   |           |         |            |               | ้านบาท |       |
+---+-----------+---------+------------+---------------+-------+-------+
| 2 | บจ.       | บมจ.กุล  | ผลิตชิ้น      | บริษัทซื้อชิ้น      | ซื้อ    | เป็น   |
|   | กุลธรเคอร์บี้ | ธรเคอร์บี้ | ส่วนเหล็กหล่อ | ส่วนสำหรับใช้ผลิต | 3     | ตามธุร |
|   | เฟาน์ดรี่    | 100 %   |            | คอมเพรสเซอร์แล | 64.34 | กิจปกติ |
|   |           |         |            | ะขายเศษเหล็กให้ | ล     |       |
|   |           |         |            |               | ้านบาท | ที่ทำ   |
|   |           |         |            |               |       | กับบุคค |
|   |           |         |            |               | ขาย   | ลทั่วไป |
|   |           |         |            |               | 83.79 |       |
|   |           |         |            |               | ล     |       |
|   |           |         |            |               | ้านบาท |       |
+---+-----------+---------+------------+---------------+-------+-------+
| 3 | บจ.       | บมจ.กุล  | ตัดและแป    | บริษัทซื้อเหล็กม้วน | ซื้อ    | เป็น   |
|   | กุธรสตีล    | ธรเคอร์บี้ | รรูปโลหะแผ่น | และจำหน่ายเหล็ก | 4     | ตามธุร |
|   |           | 100 %   |            |               | 21.35 | กิจปกติ |
|   |           |         |            | แป            | ล     |       |
|   |           |         |            | รรูปและเหล็กม้วน | ้านบาท | ที่ทำ   |
|   |           |         |            |               |       | กับบุคค |
|   |           |         |            |               | ขาย   | ลทั่วไป |
|   |           |         |            |               | 1     |       |
|   |           |         |            |               | 46.85 |       |
|   |           |         |            |               | ล     |       |
|   |           |         |            |               | ้านบาท |       |
+---+-----------+---------+------------+---------------+-------+-------+
| 4 | บจ.       | บมจ.กุล  | ผลิตลวดทอง  | บริษัทซื้อ        | ซื้อ    | เป็น   |
|   | กุลธรแมทท  | ธรเคอร์บี้ | แดงอาบน้ำยา | วัตถุดิบสำหรับใช้ผ | 4     | ตามธุร |
|   | ีเรียลส์แอนด์ | 100 %   |            | ลิตคอมเพรสเซอร์ | 41.33 | กิจปกติ |
|   |           |         |            |               | ล     |       |
|   | คอนโทรลส์  |         |            |               | ้านบาท | ที่ทำ   |
|   |           |         |            |               |       | กับบุคค |
|   |           |         |            |               | ขาย   | ลทั่วไป |
|   |           |         |            |               | 0.18  |       |
|   |           |         |            |               | ล     |       |
|   |           |         |            |               | ้านบาท |       |
+---+-----------+---------+------------+---------------+-------+-------+
| 5 | บจ. ซูโจว  |   บจ.   | ผลิตลวดทอง  | บริษัทซื้อ        | ซื้อ    | เป็น   |
|   | กุลธร      |   กุลธ   | แดงอาบน้ำยา | วัตถุดิบสำหรับใช้ผ | 2     | ตามธุร |
|   | แมตเน็ต    | รแมททีเร |            | ลิตคอมเพรสเซอร์ | 20.55 | กิจปกติ |
|   | ไวร์ จำกัด  | ียลส์แอนด์ |            |               | ล     |       |
|   |           |   ค     |            |               | ้านบาท | ที่ทำ   |
|   |           | อนโทรลส์ |            |               |       | กับบุคค |
|   |           |   100 % |            |               |       | ลทั่วไป |
+---+-----------+---------+------------+---------------+-------+-------+
| 6 | บจ.       |   บจ.   | ผลิตช       | บริษัทซื้อ        | ซื้อ    | เป็น   |
|   | กุลธรเม    |   กุลธ   | ิ้นส่วนเหล็กชุบ | ชิ้นส่วนสำหรับใช้ผ | 1     | ตามธุร |
|   | ททัลโปรดักส์ | รแมททีเร |            | ลิตคอมเพรสเซอร์ | 23.78 | กิจปกติ |
|   |           | ียลส์แอนด์ |            |               | ล     |       |
|   |           |   ค     |            |               | ้านบาท | ที่ทำ   |
|   |           | อนโทรลส์ |            |               |       | กับบุคค |
|   |           |   100 % |            |               | ขาย   | ลทั่วไป |
|   |           |         |            |               | 6.77  |       |
|   |           |         |            |               | ล     |       |
|   |           |         |            |               | ้านบาท |       |
+---+-----------+---------+------------+---------------+-------+-------+
| 7 | บจ.       | ผู้ล      | ตัว         | บริษัทจำหน่าย    | ขาย   | เป็น   |
|   | ฮีทคราฟท์   | งทุนในต่า | แทนจำหน่ายค | คอมเพรสเซอร์ให้ | 90.87 | ตามธุร |
|   | ออสเตรเลีย | งประเทศ | อมเพรสเซอร์ |               | ล     | กิจปกติ |
|   | พีทีวาย     |         |            |               | ้านบาท |       |
|   |           |         |            |               |       | ที่ทำ   |
|   |           |         |            |               |       | กับบุคค |
|   |           |         |            |               |       | ลทั่วไป |
+---+-----------+---------+------------+---------------+-------+-------+
| 8 | บจ.       | กลุ่ม     | ผลิตคอมเพร  | บริษัทรับจ้างผล   | ขาย   | เป็น   |
|   | อุตสาหกรรม | สิมะกุลธร | สเซอร์โรตารี | ิตชิ้นส่วนมอเตอร์ข | 3.16  | ตามธุร |
|   |           | 33.32 % |            | องคอมเพรสเซอร์ | ล     | กิจปกติ |
|   | คอมเพ     |         | สำหรับเคร   |               | ้านบาท |       |
|   | รสเซอร์ไทย |         | ื่องปรับอากาศ |               |       | ที่ทำ   |
|   |           |         |            |               |       | กับบุคค |
|   |           |         |            |               |       | ลทั่วไป |
+---+-----------+---------+------------+---------------+-------+-------+
| 9 | บจ. กุลธร  | กลุ่ม     | ตัว         | บริษัทจำหน่าย    | ซื้อ    | เป็น   |
|   |           | สิมะกุลธร | แทนจำหน่ายค | คอมเพรสเซอร์ให้ | 4.71  | ตามธุร |
|   |           | 100 %   | อมเพรสเซอร์ |               | ล     | กิจปกติ |
|   |           |         |            |               | ้านบาท |       |
|   |           |         |            |               |       | ที่ทำ   |
|   |           |         |            |               | ขาย   | กับบุคค |
|   |           |         |            |               | 2     | ลทั่วไป |
|   |           |         |            |               | 77.13 |       |
|   |           |         |            |               | ล     |       |
|   |           |         |            |               | ้านบาท |       |
+---+-----------+---------+------------+---------------+-------+-------+
| 1 | บจ.       | กลุ่ม     | ผลิต        | บ             | ซื้อ    | เป็น   |
| 0 | กุล        | สิมะกุลธร | มอเตอร์ไฟฟ้า | ริษัทรับจ้างผลิตชิ้น | 14.44 | ตามธุร |
|   | ธรอิเล็คทริค | 100 %   |            | ส่วนมอเตอร์ไฟฟ้า | ล     | กิจปกติ |
|   |           |         |            |               | ้านบาท |       |
|   |           |         |            |               |       | ที่ทำ   |
|   |           |         |            |               | ขาย   | กับบุคค |
|   |           |         |            |               | 1.14  | ลทั่วไป |
|   |           |         |            |               | ล     |       |
|   |           |         |            |               | ้านบาท |       |
+---+-----------+---------+------------+---------------+-------+-------+
| 1 | บจ.       | กลุ่ม     | ค้าสินค้าและ  | ตัวแทนจ        | ซื้อ    | เป็น   |
| 1 | กุลธรอินเต  | สิมะกุลธร | อุปกรณ์เครื่อง | ำหน่ายของบริษัท, | 0.37  | ตามธุร |
|   | อร์เนชั่นแนล | 100%    |            | ซื้ออุปกรณ์โรงงาน | ล     | กิจปกติ |
|   | จำกัด      |         | ทำควา      |               | ้านบาท |       |
|   |           |         | มเย็นและเคร |               |       | ที่ทำ   |
|   |           |         | ื่องปรับอากาศ |               | ขาย   | กับบุคค |
|   |           |         |            |               | 0.81  | ลทั่วไป |
|   |           |         |            |               | ล     |       |
|   |           |         |            |               | ้านบาท |       |
+---+-----------+---------+------------+---------------+-------+-------+
| 1 | บจ.       | กลุ่ม     | กิจการผ     | ซื้อชุดประกอบส   | ซื้อ    | เป็น   |
| 2 | ซูป        | สิมะกุลธร | ลิตอุปกรณ์กีฬา | ายไฟสำหรับมอเต | 43.71 | ตามธุร |
|   | เปอร์อัลลอย | 100%    |            | อร์คอมเพรสเซอร์ | ล     | กิจปกติ |
|   |           |         | และอุปกรณ์อื่น |               | ้านบาท |       |
|   | เทคโนโลยี  |         | ๆ          |               |       | ที่ทำ   |
|   | จำกัด      |         |            |               | ขาย   | กับบุคค |
|   |           |         |            |               | 25.14 | ลทั่วไป |
|   |           |         |            |               | ล     |       |
|   |           |         |            |               | ้านบาท |       |
+---+-----------+---------+------------+---------------+-------+-------+

ความจำเป็นและความสมเหตุสมผลของรายการระหว่างกัน

ผู้ตรวจสอบบัญชีได้พิจารณารายการระหว่างกันสำหรับปีบัญชี 2556 สิ้นสุดวันที่ 31 ธันวาคม 2556
และมีความเห็นว่ารายการระหว่างกันดังกล่าว
เป็นรายการซึ่งส่วนใหญ่เกี่ยวเนื่องกับการซื้อขายสินค้า
รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างบริษัท
และบุคคลหรือกิจการเหล่านั้น ซึ่งเป็นไปตามปกติธุรกิจ

รายการระหว่างกันดังกล่าวนี้สามารถสร้างประโยชน์สูงสุดให้กับบริษัทได้จากข้อได้เปรียบในเชิงแข่งขันทางธุรกิจที่มีต้นทุนดำเนินการที่ต่ำกว่าอันเป็นผลจากการดำเนินธุรกิจที่เกี่ยวเนื่องกันสำหรับกลุ่มผลิตภัณฑ์สินค้าใกล้เคียงกัน

ขั้นตอนการอนุมัติการทำรายการระหว่างกัน

ในการทำรายการระหว่างกัน กรณีที่บริษัทมีรายการซื้อ/ขาย
สินค้าและบริการระหว่างกันได้กำหนดให้ใช้ราคาเทียบเคียงกับราคาตลาดที่คิดกับบุคคลภายนอก
กรณีที่ไม่มีราคาดังกล่าว บริษัทจะพิจารณาเปรียบเทียบราคาสินค้าหรือบริการกับราคาภายนอก
ภายใต้เงื่อนไขที่เหมือนหรือใกล้เคียงกัน
เพื่อให้มั่นใจว่าราคาดังกล่าวสมเหตุสมผลและเพื่อประโยชน์สูงสุดของบริษัท
นอกจากนี้คณะกรรมการตรวจสอบยังทำหน้าที่เป็นผู้สอบทานการทำรายการระหว่างกันที่สำคัญ
และการเปิดเผยรายการระหว่างกันทุกรายไตรมาสในที่ประชุมคณะกรรมการบริษัท
เพื่อดูแลไม่ให้เกิดความขัดแย้งทางผลประโยชน์ระหว่างกัน

  นโยบายการทำรายการระหว่างกันในอนาคต

คณะกรรมการตรวจสอบและบริษัทร่วมกันดูแลรายการระหว่างกันดังกล่าวที่อาจเกิดขึ้นในอนาคตว่าจะเป็นไปด้วยความสมเหตุสมผลและมีอัตราผลตอบแทนที่ยุติธรรม
อย่างไรก็ตามเนื่องจากรายการระหว่างกันที่เกิดขึ้นส่วนใหญ่เป็นรายการที่ดำเนินไปตามธุรกิจปกติ
ประกอบกับบริษัทมีนโยบายในการทำรายการในธุรกิจที่เสริมซึ่งกันและกัน
ดังนั้นรายการระหว่างกันกับบริษัทที่เกี่ยวข้องกันยังมีแนวโน้มที่จะเกิดขึ้นอย่างต่อเนื่องในอนาคต
โดยบริษัทยังคงยึดถือความสมเหตุสมผลและคำนึงถึงความเหมาะสมในเงื่อนไขและราคาที่เป็นธรรมเป็นหลัก